Windows 7/8.1/10 ScanGear: Versió 11.3
En aquest fitxer LLEGIU-ME hi ha informació addicional per ajudar-vos a utilitzar el programari del controlador d'escàner amb Microsoft Windows.
Igual que succeeix amb la majoria dels productes de programari i maquinari, determinada informació només es posa a disposició després del desenvolupament del manual. La informació actualitzada relativa al programari del controlador es pot trobar al fitxer LLEGIU-ME. Si necessiteu més ajuda, poseu-vos en contacte amb el proveïdor local de Canon.
Microsoft i Windows són marques comercials registrades o marques comercials de Microsoft Corporation als Estats Units i/o a d'altres països.
Els noms d'altres productes i d'empreses que apareixen aquí poden ser marques comercials dels seus propietaris respectius.
CONTINGUT
Descripció general
Requisits del sistema
Advertiments, limitacions i restriccions
Limitacions i advertiment legal del conjunt d'eines TWAIN
Descripció general
L'ScanGear us permet escanejar documents des de l'ordinador.
Requisits del sistema
Per obtenir informació detallada sobre l'entorn operatiu, consulteu "Readme_MD_ca-ES.hta".
Advertiments, limitacions i restriccions
Assegureu-vos que disposeu de l'espai de disc adequat quan escanegeu documents grans a resolucions altes. Per exemple, per escanejar una pàgina completa d'un document en color a 600 ppp, com a mínim es necessiten 300 MB d'espai de disc lliure.
Executeu només una aplicació que estigui activament vinculada a ScanGear cada vegada. No obriu més d'una aplicació que estigui activament vinculada a ScanGear. Tampoc obriu ScanGear més d'una vegada per obtenir una imatge a la mateixa aplicació.
Quan escanegeu imatges grans a resolucions altes, la barra de progrés podria aturar-se al 0% o l'ordinador podria deixar de respondre, en funció de la mida del fitxer i de les limitacions de les aplicacions en ús. En aquest cas, cancel·leu l'acció (per exemple, fent clic al botó de cancel·lar de la barra de progrés) i, a continuació, augmenteu la memòria virtual disponible i torneu a escanejar.
La selecció d'una zona més petita amb una resolució inferior també podria solucionar el problema. A més, podeu escanejar la imatge des de la MF Scan Utility i importar el fitxer resultant a l'aplicació.
És possible que, a vegades, la font de dades TWAIN no s'obri correctament quan el fitxer del sistema estigui en format NTFS. Per raons de seguretat, el mòdul TWAIN no es pot escriure al directori "winnt". Per obtenir informació detallada, poseu-vos en contacte amb l'administrador del sistema.
Tanqueu sempre la finestra principal de ScanGear abans de sortir del programa de l'aplicació principal.
És possible que determinats ordinadors personals (inclosos els portàtils) no es reiniciïn correctament des del mode d'espera quan la impressora hi estigui connectada. En aquest cas, reinicieu l'ordinador.
És possible que no pugueu utilitzar la tecla [Inici] a la màquina un cop hàgiu instal·lat el controlador. En aquest cas, reinicieu l'ordinador.
Quan previsualitzeu o escanegeu una imatge amb un fons relativament uniforme, la funció Tons auto podria canviar-ne el color. En aquest cas, restabliu Tons auto.
És possible que determinades aplicacions tanquin ScanGear automàticament després d'escanejar.
És possible que determinats programes de l'aplicació ocultin la interfície d'usuari TWAIN. En aquest cas, consulteu el manual del programador de l'aplicació per detectar els canvis d'ajustament necessaris a fi de mostrar la interfície d'usuari TWAIN.
És possible que les imatges que es vulguin importar des de Corel WordPerfect 10 no s'importin correctament. En aquest cas, augmenteu la memòria virtual disponible i torneu a escanejar la imatge. Això hauria de solucionar el problema.
Podria ser que determinades aplicacions compatibles amb PC Scanning no poguessin escanejar documents de manera contínua mitjançant l'ADF. En aquest cas, escanegeu els documents utilitzant el Vidre de còpia.
Les aplicacions següents no permetran escanejar documents de múltiples pàgines.
Quan utilitzeu "Paint" a Windows 7/8.1/10
Quan escanegeu un document utilitzant aquestes aplicacions, escanegeu cada pàgina de forma individual.
Si es col·loquen diversos documents a l'alimentador, es produeixen els problemes següents. Col·loqueu només un document a l'alimentador.
El segon full i els subseqüents fulls del document no s'escanejaran.
Un cop s'hagin escanejat tots els documents, apareixerà <Cancel·lat.> a la pantalla.
No es podrà dur a terme l'escaneig següent.
A Windows 7/8.1/10, quan inicieu un controlador des de les aplicacions de WIA 1.0, com ara "Paint", a fi d'escanejar un document, les operacions següents poden provocar un error.
(1) En seleccionar [Horitzontal] des de [Alimentació del paper]
(2) En fer clic a [Ajusta la qualitat de la imatge escanejada]
(3) En ajustar [Resolució] a 600 ppp i després fer clic a [D'acord]
(4) En seleccionar [Alimentador de documents] des de [Alimentació del paper]
(5) En fer clic a [Escaneja] o fer clic a [Ajusta la qualitat de la imatge escanejada] per canviar la resolució
En aquest cas, seleccioneu un ajustament que no sigui [Configuració personalitzada] un sol cop i, a continuació, escanegeu un document o canvieu-ne la resolució.
Quan connecteu un ordinador a la impressora mitjançant les connexions USB i de xarxa, assegureu-vos d'instal·lar el controlador utilitzant un dels mètodes següents.
Si disposeu del CD-ROM (o DVD-ROM) de Programari i Manuals d'usuari
Instal·leu els controladors per a les connexions USB i de xarxa des de la pantalla [Instal·lació de manuals/programari].
Si heu descarregat el controlador des del lloc web de Canon
Executeu [Setup.exe] per instal·lar els controladors per a les connexions USB i de xarxa.
Si esteu fent servir una connexió USB i finalitzeu la instal·lació de la MF Scan Utility sense connectar el dispositiu i l'ordinador amb un cable USB, és possible que es mostri una pantalla de selecció d'aplicacions quan escanegeu des del dispositiu. En aquest cas, si especifiqueu una aplicació de conformitat amb el procediment següent, la pantalla deixarà de mostrar-se.
(1) Instal·leu la MF Scan Utility.
Procediu amb el Pas (2) si ja teniu la MF Scan Utility instal·lada a l'ordinador, o si la MF Scan Utility no és compatible amb l'ordinador.
(2) Connecteu el dispositiu i l'ordinador amb un cable USB → engegueu el dispositiu.
(3) Inicieu la sessió a l'ordinador amb un compte d'administrador.
(4) Selecciona [Visualitza dispositius i impressores] de [Tauler de control].
(5) Feu clic amb el botó de la dreta sobre la icona del teu dispositiu → feu clic a [Cerca les propietats].
(6) Feu clic a la pestanya [Esdeveniment] → seleccioneu [Inicia aquest programa] → seleccioneu [MF Scan Utility].
Si disposeu d'aplicacions que siguin compatibles amb el dispositiu que esteu fent servir, podeu especificar i utilitzar una aplicació que no sigui la MF Scan Utility.
Segons l'entorn i les opcions que feu servir, podrien aparèixer rugositats a les imatges escanejades. Podreu reduir la rugositat si activeu [Usar depantallatge] al full [Mode avançat].
Quan feu servir un entorn amb connexió USB, si el cable USB es desconnecta durant l'exploració, és possible que no es pugui dur a terme l'exploració en tornar a connectar el cable USB. Si això passa, reinicieu el vostre ordinador.
Limitacions i advertiment legal del conjunt d'eines TWAIN
El Conjunt d'eines TWAIN es distribueix tal qual. El desenvolupador i els distribuïdors del Conjunt d'eines TWAIN neguen de manera expressa tota garantia implícita, explícita o estatutària (incloses, entre d'altres, les garanties implícites de comercialització, de no infracció dels drets de tercers i d'adequació per a un propòsit determinat).
Ni els desenvolupadors ni els distribuïdors no seran responsables de cap tipus de dany, ja sigui directe, indirecte, especial, accidental o conseqüent, que es derivi de la reproducció, la modificació, la distribució o d'altres usos del Conjunt d'eines TWAIN.

Copyright CANON INC. 2005