Windows 7/8.1/10 ScanGear - verzia 11.3
Tento súbor README obsahuje doplnkové informácie, ktoré vám majú pomôcť pri používaní softvéru ovládača skenera v systéme Microsoft Windows.
Ako pri väčšine softvérových a hardvérových výrobkov, niektoré informácie sú k dispozícii po vytvorení návodu. Aktualizované informácie týkajúce sa tohto softvéru ovládača sú uvedené v tomto súbore README. Ak potrebujete ďalšiu pomoc, obráťte sa na miestne zastúpenie spoločnosti Canon.
Microsoft a Windows sú buď registrované ochranné známky, alebo ochranné známky spoločnosti Microsoft Corporation v USA a/alebo v ďalších krajinách.
Ostatné názvy produktov a spoločností uvedené v tomto dokumente môžu byť ochrannými známkami príslušných vlastníkov.
OBSAH
Prehľad
Systémové požiadavky
Upozornenia, limity a obmedzenia
Vyhlásenie a obmedzenia pre TWAIN Toolkit
Prehľad
ScanGear umožňuje skenovať dokumenty v počítači.
Systémové požiadavky
Podrobnosti o operačnom prostredí nájdete v súbore „Readme_MD_sk-SK.hta“.
Upozornenia, limity a obmedzenia
Pri skenovaní veľkých dokumentov s použitím vysokého rozlíšenia skontrolujte, že máte postačujúce miesto na disku. Na naskenovanie farebného dokumentu veľkosti strany pri rozlíšení 600 dpi sa napríklad vyžaduje aspoň 300 MB voľného miesta na disku.
Naraz spusťte len jednu aplikáciu aktívne prepojenú s ovládačom ScanGear. Neotvárajte viac než jednu aplikáciu aktívne prepojenú s ovládačom ScanGear. A taktiež ovládač ScanGear neotvárajte viac než raz, aby ste načítali obrázok v rovnakej aplikácii.
Pri skenovaní veľkých obrázkov pri vysokých rozlíšeniach sa indikátor priebehu môže v závislosti od veľkosti súboru a obmedzení používanej aplikácie zastaviť na hodnote 0 % a počítač môže prestať reagovať. V takom prípade zrušte činnosť (napríklad kliknutím na tlačidlo na zrušenie na indikátore priebehu), následne zvýšte dostupnú virtuálnu pamäť a znova vykonajte skenovanie.
Problém môže vyriešiť aj výber menšej plochy a nižších rozlíšení. Obrázok môžete naskenovať aj v aplikácii MF Scan Utility a výsledný súbor môžete importovať do svojej aplikácie.
Zdroj údajov TWAIN sa nemusí dať občas správne otvoriť, ak je systémový súbor vo formáte NTFS. Kvôli zabezpečeniu nemožno modul TWAIN zapísať do adresára „winnt“. Podrobnosti získate u svojho správcu systému.
Pred zavretím hlavnej aplikácie vždy zavrite hlavné okno ovládača ScanGear.
Niektoré osobné počítače (vrátane prenosných počítačov) sa pri pripojení tlačiarne nemusia z pohotovostného režimu správne reštartovať. V takom prípade počítač reštartujte.
Po nainštalovaní ovládača možno nebudete môcť používať kláves [Štart]. V takom prípade počítač reštartujte.
Pri zobrazení ukážky alebo skenovaní obrázka s relatívne jednotným pozadím môže funkcia Automatické tónovanie zmeniť farby. V takom prípade resetujte funkciu Automatické tónovanie.
Niektoré aplikácie môžu ovládač ScanGear po naskenovaní automaticky zavrieť.
Niektoré aplikácie môžu skryť používateľské rozhranie TWAIN. V takom prípade si pozrite návod na používanie aplikácie, kde nájdete požadované zmeny nastavení na zobrazovanie používateľského rozhrania TWAIN.
Obrázky importované z aplikácie Corel WordPerfect 10 sa nemusia správne importovať. V takom prípade zväčšite dostupnú virtuálnu pamäť a obrázok znova naskenujte. Tým by sa mal problém vyriešiť.
Niektoré aplikácie podporujúce skenovanie z PC nemusia zvládnuť kontinuálne skenovanie dokumentov pomocou automatického podávača dokumentov (ADF). V takom prípade dokumenty naskenujte pomocou Predlohového skla.
Nasledujúce aplikácie neumožnia skenovanie viacstranových dokumentov.
Pri používaní aplikácie „Skicár“ v systéme Windows 7/8.1/10
Pri skenovaní dokumentu pomocou týchto aplikácií naskenujte každú stranu samostatne.
Pri vložení viacerých dokumentov do podávača môže dôjsť k nasledujúcim problémom. Do podávača vložte len jeden dokument.
Druhý a ďalšie hárky dokumentu sa nenaskenujú.
Po naskenovaní všetkých dokumentov sa na obrazovke zobrazí <Zrušené.>.
Ďalšie skenovanie nemožno vykonať.
V prípade systému Windows 7/8.1/10 môžu nasledujúce operácie spôsobiť chybu pri spustení ovládača z aplikácií WIA 1.0, ako je „Skicár“, na naskenovanie dokumentu.
(1) Výber možnosti [Stolný skener] z ponuky [Zdroj papiera]
(2) Kliknutie na možnosť [Úprava kvality skenovaného obrázka]
(3) Nastavenie hodnoty [Rozlíšenie] na 600 dpi a následné kliknutie na [OK]
(4) Výber možnosti [Podávač dokumentov] z ponuky [Zdroj papiera]
(5) Kliknutie na možnosť [Skenovať] alebo kliknutie na možnosť [Úprava kvality skenovaného obrázka] na zmenu rozlíšenia
V takom prípade vyberte nastavenie iné než [Prispôsobené nastavenia pre aplety] a potom naskenujte dokument alebo zmeňte rozlíšenie.
Pri pripojení počítača k tlačiarni pomocou rozhrania USB aj siete nainštalujte ovládač podľa jedného z nasledujúcich spôsobov.
Ak máte disk CD-ROM (alebo DVD-ROM) s používateľským softvérom a návodmi
Z obrazovky [Inštalácia softvérových programov/príručiek] nainštalujte ovládače pre pripojenie pomocou rozhrania USB aj pomocou siete.
Ak ste si ovládač stiahli z webových stránok Canon
Spusťte súbor [Setup.exe] a nainštalujte ovládače pre pripojenia pomocou rozhrania USB aj pomocou siete.
Ak budete používať pripojenie pomocou rozhrania USB a dokončíte inštaláciu softvéru MF Scan Utility bez pripojenia zariadenia a počítača pomocou USB kábla, pri skenovaní zo zariadenia sa môže zobraziť obrazovka na výber aplikácie. V prípade, ako je tento, sa po vyšpecifikovaní aplikácie podľa nasledujúceho postupu už táto obrazovka zobrazovať nebude.
(1) Nainštalujte aplikáciu MF Scan Utility.
Pokračujte krokom (2), ak už máte aplikáciu MF Scan Utility nainštalovanú v počítači, alebo ak aplikácia MF Scan Utility nie je s vaším počítačom kompatibilná.
(2) Pripojte zariadenie k počítaču pomocou kábla USB → zariadenie zapnite.
(3) V počítači sa prihláste pomocou konta správcu.
(4) Vyberte možnosť [Zobraziť zariadenia a tlačiarne] v ponuke [Ovládací panel].
(5) Pravým tlačidlom myši kliknite na ikonu zariadenia → kliknite na [Vlastnosti skenovania].
(6) Kliknite na kartu [Udalosť] → vyberte [Spustiť nasledovný program] → vyberte [MF Scan Utility].
Ak máte aplikácie kompatibilné s vami používaným zariadením, môžete vyšpecifikovať a používať inú aplikáciu než MF Scan Utility.
V závislosti od používaného prostredia a nastavení sa môže na naskenovaných obrázkoch vyskytnúť nerovnomernosť. Nerovnomernosť môžete redukovať aktivovaním možnosti [Použiť odclonenie] na karte [Rozšírený režim].
Ak pri používaní pripojenia pomocou rozhrania USB dôjde počas skenovania k odpojeniu USB kábla, po jeho opätovnom pripojení sa možno nebude dať skenovanie znova vykonať. V takom prípade reštartujte počítač.
Vyhlásenie a obmedzenia pre TWAIN Toolkit
TWAIN Toolkit sa distribuuje v stave, v akom je. Vývojári a distribútori TWAIN Toolkit sa výslovne zriekajú všetkých predpokladaných, výslovných alebo zákonných záruk vrátane napríklad predpokladaných záruk týkajúcich sa obchodovateľnosti, neporušenia práv tretích strán a vhodnosti na konkrétny účel.
Vývojári ani distribútori nebudú zodpovední za priame, nepriame, mimoriadne, náhodné alebo následné škody spôsobené reprodukovaním, úpravou, distribuovaním či iným používaním TWAIN Toolkit.

Copyright CANON INC. 2005