Canon Generic FAX Driver เวอร์ชัน 10.57 สำหรับ Microsoft Windows
ก่อนที่จะใช้ซอฟต์แวร์นี้ กรุณาอ่าน ข้อตกลงว่าด้วยการอนุญาตให้ใช้ซอฟต์แวร์ของ CANON ที่ปรากฏขึ้นในระหว่างการติดตั้ง คุณยังสามารถดู ข้อตกลงว่าด้วยการอนุญาตให้ใช้ซอฟต์แวร์ของ CANON (EULAth-TH.rtf) ที่อยู่ใน [misc] ใน CD-ROM ที่ให้มาหรือโฟลเดอร์ของไดรเวอร์ที่ดาวน์โหลดไว้
ไฟล์ README นี้ประกอบด้วยข้อมูลเพิ่มเติม เพื่อช่วยในการติดตั้งและใช้งานซอฟต์แวร์ไดรเวอร์โทรสารบน Microsoft Windows
เนื่องด้วยข้อมูลบางรายการของผลิตภัณฑ์ซอฟต์แวร์และฮาร์ดแวร์จะพร้อมใช้งานหลังจากการปรับปรุงคู่มือ ข้อมูลอัพเดตที่เกี่ยวกับซอฟต์แวร์ไดรเวอร์นี้จะมีให้ในไฟล์ README นี้ หากคุณต้องการความช่วยเหลือเพิ่มเติม โปรดติดต่อบริษัท Canon ในพื้นที่ของคุณ
ชื่อยี่ห้อและชื่อผลิตภัณฑ์ทั้งหมดที่ปรากฏบนเอกสารนี้เป็นเครื่องหมายการค้าจดทะเบียนหรือเครื่องหมายการค้าของเจ้าของยี่ห้อหรือผลิตภัณฑ์นั้นๆ
All other trademarks are the property of their respective owners.
รายละเอียด
ภาพรวม
ข้อกำหนดของระบบ
การติดตั้งไดรเวอร์
การกำหนดการตั้งค่าการส่งโทรสารจากไดรเวอร์
การดูวิธีใช้
จำนวนปลายทางที่สามารถใช้ได้
ข้อควรระวังและข้อจำกัดต่างๆ เมื่อติดตั้ง
ข้อควรระวังและข้อจำกัดต่างๆ เมื่อส่งโทรสาร
ข้อจำกัดเกี่ยวกับการตั้งค่าอุปกรณ์
ภาพรวม
ไดรเวอร์โทรสารนี้ทำให้คุณสามารถส่งโทรสารจากโปรแกรมประยุกต์ของ Windows ไปยังเครื่องโทรสารระยะไกล หากเครื่องของคุณมีแฟกซ์บอร์ดเสริม
ข้อกำหนดของระบบ
ไดรเวอร์นี้สามารถใช้ได้ในสภาพแวดล้อมระบบต่อไปนี้
ซอฟต์แวร์ระบบปฏิบัติการ
Microsoft Windows 10/11
Microsoft Windows Server 2012/2012 R2/2016/2019/2022
ในสภาพแวดล้อมที่มีการทำงานผ่านเซิร์ฟเวอร์
Windows Terminal Server (การบริการ) ที่ใช้ร่วมกันได้
Microsoft Windows Server 2012/2012 R2/2016/2019/2022
ซอฟต์แวร์ที่ใช้ร่วมกันได้
Citrix Virtual Apps and Desktops 7 1912(LTSR)/2109/2112/2203(LTSR)/2206
VMware vSphere 6.7/7.0
Microsoft Application Virtualization (App-V)
Remote Desktop Service on Windows Server 2012 R2/2016/2019/2022
ระบบปฏิบัติการสำหรับเซิร์ฟเวอร์แบบคลัสเตอร์
Microsoft Windows Server 2012/2012 R2/2016/2019/2022
คอมพิวเตอร์
คอมพิวเตอร์ใดๆ ที่ทำงานด้วยซอฟต์แวร์ระบบปฏิบัติข้างต้นอย่างถูกต้อง
อย่างไรก็ตาม ไม่รองรับสถาปัตยกรรม ARM
การติดตั้งไดรเวอร์
ขอแนะนำให้คุณใช้โปรแกรมติดตั้งเพื่ออัพเดตหรือเพิ่มไดรเวอร์ คุณยังสามารถอัพเดตหรือเพิ่มไดรเวอร์จากตัวช่วยสร้างการเพิ่มเครื่องพิมพ์ของ Windows
สำหรับรายละเอียดเกี่ยวกับขั้นตอนการติดตั้ง โปรดดูคู่มือการติดตั้งจากพอร์ทัลไซต์ของ Canon (https://oip.manual.canon/)
สำหรับข้อควรระวังเกี่ยวกับการติดตั้ง โปรดดู "ข้อควรระวังและข้อจำกัดต่างๆ เมื่อติดตั้ง"
การกำหนดการตั้งค่าการส่งโทรสารจากไดรเวอร์
ในการกำหนดการตั้งค่าการส่งโทรสารโดยใช้ไดรเวอร์ ให้ปฏิบัติตามขั้นตอนด้านล่าง
ในการเปลี่ยนการตั้งค่าแรกเริ่ม
แสดงหน้าจอการตั้งค่าการส่งโทรสาร และกำหนดการตั้งค่าเริ่มต้นของไดรเวอร์โดยทำตามขั้นตอนด้านล่าง
หากแสดงจาก [การตั้งค่า] ในเมนูเริ่ม
1. แสดง [Bluetooth และอุปกรณ์] (หรือ [อุปกรณ์])
2. ใน [เครื่องพิมพ์และสแกนเนอร์] แสดงหน้าจอการจัดการสำหรับอุปกรณ์เพื่อตั้งค่า
หากต้องการแสดงหน้าจอการจัดการ ให้คลิกที่อุปกรณ์หรือคลิก [จัดการ] สำหรับอุปกรณ์ที่ตรงกัน
3. คลิก [การกำหนดลักษณะการพิมพ์] สำหรับอุปกรณ์เพื่อตั้งค่า
หากแสดงจาก [แผงควบคุม] ของ Windows
1. แสดง [อุปกรณ์และเครื่องพิมพ์]
หากหน้าจอ [การตั้งค่า] แสดงขึ้นมา โปรดดูขั้นตอนข้างต้นสำหรับการแสดงหน้าจอจาก [การตั้งค่า]
2. จากรายการเครื่องพิมพ์ คลิกขวาที่อุปกรณ์ที่จะตั้งค่า → เลือก [การกำหนดลักษณะการพิมพ์] จากเมนูที่แสดง
ในการตั้งค่าขณะส่งโทรสาร
1. เลือกเมนูการพิมพ์ของแอปพลิเคชัน
2. เลือกอุปกรณ์ที่คุณใช้งานอยู่ในหน้าจอการพิมพ์ที่ปรากฏขึ้น → คลิก [กำหนดลักษณะ]
[กำหนดลักษณะ] อาจเรียกว่า "คุณสมบัติเครื่องพิมพ์" หรือ "คุณสมบัติ" โดยขึ้นอยู่กับแอปพลิเคชัน
การดูวิธีใช้
เพื่อให้เข้าใจการใช้คู่มือออนไลน์ได้ดีขึ้น CANON INC. จะใช้เครื่องมือสำหรับการวิเคราะห์ทางเว็บที่จัดเตรียมให้โดย Google Analytics ไม่มีการรับข้อมูลที่ระบุตัวบุคคลเกี่ยวกับลูกค้าของเราผ่่านการใช้ Google Analytics โปรดดูรายละเอียดจากข้อมูลต่อไปนี้
http://www.google.com/policies/privacy/partners/
สำหรับข้อมูลเกี่ยวกับการป้องกันการใช้ข้อมูลโดย Google Analytics โปรดดูข้อมูลต่อไปนี้
https://tools.google.com/dlpage/gaoptout
จำนวนปลายทางที่สามารถใช้ได้
จำนวนปลายทางที่คุณสามารถส่งได้พร้อมกันในครั้งเดียวอาจแตกต่างกันไปตามการตั้งค่าต่อไปนี้
(1) เมื่อเลือก [ตั้งจำนวนปลายทางที่สามารถระบุได้ในครั้งเดียวเป็น 2000]:
หาก [การแนบแผ่นปก] คือ [ไม่มี]: 2000
หาก [การแนบแผ่นปก] คือ [แยกแต่ละแผ่นสำหรับแต่ละปลายทาง]: 100
หาก [การแนบแผ่นปก] คือ [แผ่นเดียวกันสำหรับทุกปลายทาง]: 2000
(2) เมื่อไม่ได้เลือก [ตั้งจำนวนปลายทางที่สามารถระบุได้ในครั้งเดียวเป็น 2000]:
หาก [การแนบแผ่นปก] คือ [ไม่มี]: 500
หาก [การแนบแผ่นปก] คือ [แยกแต่ละแผ่นสำหรับแต่ละปลายทาง]: 100
หาก [การแนบแผ่นปก] คือ [แผ่นเดียวกันสำหรับทุกปลายทาง]: 500
หมายเหตุ
ในกรณีการส่งเป็นกลุ่ม จำนวนปลายทางข้างต้น คือ จำนวนปลายทางส่วนบุคคลที่ลงทะเบียนไว้ในกลุ่ม
จำนวนปลายทางที่ระบุ (ตามที่ระบุข้างต้นโดยประมาณ) จะถูกแยกส่งไปเป็นหลายงาน ดังนั้น ในรายการบันทึกข้อมูลการพิมพ์งาน อาจแสดงงานพิมพ์เป็นไฟล์การรับส่งโทรสารแยกกัน
มีการจำกัดจำนวนปลายทางของงานส่งโทรสารที่สามารถจัดเก็บไว้ในอุปกรณ์ ในเครื่องพิมพ์บางรุ่น หลังจากที่ส่งโทรสารแล้ว หากจำนวนปลายทางมากกว่าที่กำหนดไว้ เครื่องอาจลบข้อมูลงานล่าสุดออก หากปลายทางที่เกินขีดจำกัดของกลุ่มเป็นปลายทางที่ลงทะเบียนไว้ ให้ตรวจสอบว่าเครื่องไม่ได้ส่งโทรสารไปยังปลายทางแบบกลุ่มหลายปลายทางอย่างต่อเนื่อง
ข้อควรระวังและข้อจำกัดต่างๆ เมื่อติดตั้ง
หากคุณเปลี่ยนสิทธิ์ของผู้ใช้ของคอมพิวเตอร์ที่คุณกำลังใช้และใช้โปรแกรมติดตั้ง การติดตั้งอาจไม่เป็นไปอย่างถูกต้อง ในกรณีนี้ให้เข้าสู่ระบบในฐานะ Administrator แล้วลองติดตั้งใหม่
หากมีข้อความแจ้งให้คุณรีสตาร์ตคอมพิวเตอร์ของคุณปรากฏขึ้นเมื่อใช้โปรแกรมติดตั้ง ควรแน่ใจว่าได้รีสตาร์ตคอมพิวเตอร์ของคุณ หากคุณไม่รีสตาร์ตคอมพิวเตอร์ ไดรเวอร์ที่มีอยู่อาจทำงานไม่ถูกต้อง
ไดรเวอร์อาจทำงานผิดพลาดหากไม่มีการตั้งค่าภูมิภาคที่ถูกต้องก่อนการติดตั้งไดรเวอร์ สามารถตั้งค่าภูมิภาคได้ในตำแหน่งใดตำแหน่งหนึ่งต่อไปนี้
[การตั้งค่า] > [เวลาและภาษา] > [ภาษาและภูมิภาค] > [ภูมิภาค] (หรือ [เวลาและภาษา] > [ภูมิภาค]/[ภูมิภาคและภาษา]) ในเมนูเริ่ม
[แผงควบคุม] > [ภูมิภาค] (หรือ [ภูมิภาคและภาษา]) ใน Windows
เมื่อติดตั้งไดรเวอร์บนคอมพิวเตอร์เซิร์ฟเวอร์ที่ใช้เครื่องพิมพ์ SMB (เครือข่าย NetBIOS) เป็นเครื่องพิมพ์ที่ใช้ร่วมกันที่ระบุไว้ ใช้ตัวช่วยสร้างการเพิ่มเครื่องพิมพ์เพื่อติดตั้งให้เป็นเครื่องพิมพ์บนเครือข่าย
หากคุณกำลังใช้กลไกการสร้างเครื่องพิมพ์อัตโนมัติในสภาพแวดล้อม Citrix XenApp คุณอาจไม่สามารถติดตั้งไดรเวอร์นี้โดยใช้โปรแกรมติดตั้งได้อย่างถูกต้อง ในกรณีดังกล่าว ให้รีสตาร์ตคอมพิวเตอร์ XenApp Server และตรวจสอบรายการเครื่องพิมพ์ของ Windows หากเครื่องพิมพ์ไม่ปรากฏขึ้น ให้ติดตั้งไดรเวอร์ใหม่ในคอมพิวเตอร์ XenApp Server โดยใช้ตัวช่วยสร้างการเพิ่มเครื่องพิมพ์
จากนั้น ก่อนที่จะเริ่มโปรแกรมติดตั้งเพื่อติดตั้งไดรเวอร์นี้ ให้ตัดการเชื่อมต่อเครื่องพิมพ์ไคลเอ็นต์ทุกเครื่องออกจากเซสชัน ICA โดยใช้โปรแกรมอรรถประโยชน์ ICA Client Printer Configuration หลังจากติดตั้งไดรเวอร์ ให้รีสตาร์ตโปรแกรมอรรถประโยชน์ ICA Client Printer Configuration และเชื่อมต่อเครื่องพิมพ์ใหม่
สำหรับระบบปฏิบัติการ Windows Server ของคุณที่ติดตั้งพร้อมตัวเลือก Server Core จะมีข้อจำกัดต่อไปนี้อยู่เมื่อใช้ไดรเวอร์โทรสาร
คุณไม่สามารถติดตั้งไดรเวอร์ด้วยโปรแกรมติดตั้ง ให้ใช้ตัวเลือกการติดตั้งของ Windows
ตัวเลือกโทรสารบางตัวเลือกจะไม่สามารถใช้ได้ในสภาพแวดล้อมแบบโลคัลหรือ เดสก์ท็อประยะไกล ของ Windows
เฉพาะอุปกรณ์ที่สามารถใช้งานได้กับไดรเวอร์โทรสารเวอร์ชัน 9.00 หรือก่อนหน้าเท่านั้น จึงจะช่วยให้ติดตั้งไดรเวอร์นี้ผ่าน USB ได้
ไดรเวอร์นี้สามารถทำงานร่วมกับไดรเวอร์โทรสารเวอร์ชัน 9.xx หรือก่อนหน้าได้ แต่ไดรเวอร์นี้ไม่สามารถติดตั้งโดยการอัพเดตไดรเวอร์โทรสารเวอร์ชัน 9.xx หรือก่อนหน้าได้
หากไม่มีการตั้งค่า SNMP ให้กับอุปกรณ์ คุณอาจไม่สามารถติดตั้งไดรเวอร์โดยใช้ [มาตรฐาน] ได้
อาจไม่แสดงชื่ออย่างถูกต้องเมื่อค้นหาชื่อระหว่างการติดตั้ง [มาตรฐาน] ทั้งนี้ขึ้นอยู่กับชื่ออุปกรณ์ที่ตั้งจากตัวอุปกรณ์
ข้อควรระวังและข้อจำกัดต่างๆ เมื่อส่งโทรสาร
หากคุณส่งโทรสารโดยใช้ขนาดกระดาษอื่นที่ไม่ใช่ A4 คุณอาจไม่สามารถส่งโทรสารด้วยขนาดกระดาษที่ระบุได้ ทั้งนี้ขึ้นอยู่กับโปรแกรม หากเกิดกรณีนี้ขึ้น ให้ลดการขยายข้อมูลต้นฉบับลง แล้วเลือกระบุ A4 จากนั้นส่งโทรสารอีกครั้ง
หากจำนวนปลายทางในสมุดรายชื่อมีจำนวนมาก เครื่องอาจทำงานไม่ถูกต้อง ทั้งนี้ขึ้นอยู่กับโปรแกรม
หากมีเครื่องหมายคำพูดคู่หรือตัวคั่น CSV รวมอยู่ในรายการใดๆ (เช่น ชื่อและหมายเลขโทรสาร) ที่จัดเก็บไว้ในไฟล์ CSV ที่อยู่ที่จัดเก็บในไฟล์อาจไม่ได้รับการนำเข้าไปยังสมุดที่อยู่อย่างถูกต้อง
หากมีเครื่องหมายคำพูดคู่รวมอยู่ในรายการใดๆ (เช่น ชื่อและหมายเลขโทรสาร) ที่จัดเก็บไว้ในไฟล์ ABK (*.abk) ที่อยู่ที่จัดเก็บในไฟล์อาจไม่ได้รับการนำเข้าไปยังสมุดที่อยู่อย่างถูกต้อง
ห้ามระบุตัวเลือกสำเนาในโปรแกรมมากกว่าหนึ่งสำเนา เนื่องจากในบางโปรแกรม เครื่องอาจส่งโทรสารมากกว่าหนึ่งครั้ง เมื่อมีการระบุตัวเลือกสำเนาในโปรแกรม
ในสภาพแวดล้อมแบบ 64-bit สมุดที่อยู่อาจไม่สามารถใช้งานได้กับบางโปรแกรม หากคุณใช้โปรแกรมที่ไม่สามารถใช้ประโยชน์ของสมุดที่อยู่ได้ ให้แปลงสมุดที่อยู่เป็นไฟล์ CSV จากนั้น ให้นำเข้าไฟล์ CSV ในรูปแบบสมุดที่อยู่ไปยังไดรเวอร์
รหัสผ่านที่ตั้งค่าไว้ในหน้า [พิเศษ] > [การตั้งค่าความปลอดภัย] > [ป้องกันด้วยรหัสผ่านเมื่อส่งออกรายการที่อยู่] จะต้องส่งออกรายการที่อยู่ หากคุณไม่ทราบรหัสผ่าน จำเป็นต้องสร้างรายการที่อยู่อีกครั้งเพื่อส่งออก คุณยังสามารถดำเนินการอื่นๆ ได้นอกเหนือจากการส่งออก (การเรียกดู การเพิ่ม การแก้ไข การลบ เป็นต้น) โดยไม่ต้องใช้รหัสผ่าน
หากคุณกำลังใช้กลไกการสร้างเครื่องพิมพ์อัตโนมัติในสภาพแวดล้อม Citrix XenApp คุณอาจไม่สามารถใช้ฟังก์ชันการจัดการ ID แผนกหรือฟังก์ชันเรียกใช้ข้อมูลอุปกรณ์
หากเป็นกรณีดังกล่าว ให้ใช้ Universal Printer Driver (UPD) หรือเลือกพอร์ต TCP/IP มาตรฐานที่มีการตั้งค่า IP แอดเดรสของอุปกรณ์ที่คุณใช้พิมพ์งานจริง
หน้าจอการตั้งค่าส่งโทรสารอาจไม่แสดงในสภาพแวดล้อมการใช้งานกับระบบ Citrix หากเกิดกรณีดังกล่าว ให้ลองอีกครั้งหลังจากปฏิบัติตามขั้นตอนด้านล่างนี้
1. แสดงหน้าจอคุณสมบัติของเครื่องพิมพ์ Windows จากอุปกรณ์ที่จะใช้
หากแสดงจาก [การตั้งค่า] ในเมนูเริ่ม
(1) แสดง [Bluetooth และอุปกรณ์] (หรือ [อุปกรณ์])
(2) ใน [เครื่องพิมพ์และสแกนเนอร์] แสดงหน้าจอการจัดการสำหรับอุปกรณ์เพื่อตั้งค่า
หากต้องการแสดงหน้าจอการจัดการ ให้คลิกที่อุปกรณ์หรือคลิก [จัดการ] สำหรับอุปกรณ์ที่ตรงกัน
(3) คลิก [คุณสมบัติเครื่องพิมพ์] สำหรับอุปกรณ์เพื่อตั้งค่า
หากแสดงจาก [แผงควบคุม]
(1) แสดง [อุปกรณ์และเครื่องพิมพ์]
หากหน้าจอ [การตั้งค่า] แสดงขึ้นมา โปรดดูขั้นตอนข้างต้นสำหรับการแสดงหน้าจอจาก [การตั้งค่า]
(2) จากรายการเครื่องพิมพ์ คลิกขวาที่อุปกรณ์ที่จะตั้งค่า → เลือก [คุณสมบัติเครื่องพิมพ์] จากเมนูที่แสดง
2. ในหน้าจอคุณสมบัติของเครื่องพิมพ์ แสดงหน้า [ขั้นสูง] → ปิดใช้งาน [เปิดใช้งานคุณลักษณะการพิมพ์ขั้นสูง]
"สมุดรายชื่อมือถือ" อาจปรากฏขึ้นในสมุดที่อยู่ Messaging API แต่ไม่สามารถใช้ได้ รายชื่อติดต่อในสมุดที่อยู่ที่ลงทะเบียนในสมุดที่อยู่นี้จะไม่แสดงขึ้นเนื่องจากไม่มีข้อมูลโทรสาร
เลือก [จัดเก็บข้อมูลและภาพของแฟกซ์ที่ส่ง] และรูปภาพที่ส่งจะถูกจัดเก็บไว้ในไดรเวอร์นี้เท่านั้น รูปภาพที่ส่งและผลลัพธ์ของการส่งอาจไม่เหมือนกับที่ปรากฏบนอุปกรณ์ ในการตรวจสอบผลลัพธ์ของการส่งโทรสาร ให้ตรวจสอบบันทึกข้อมูลการสื่อสารที่อุปกรณ์
ทั้งนี้ขึ้นอยู่กับอุปกรณ์ อาจไม่มีการบันทึกงานที่ส่งทางโทรสารจากไดรเวอร์ลงในไฟล์บันทึกเซิร์ฟเวอร์การพิมพ์ PS ทั้งนี้ สำหรับงานที่ส่งผ่าน NetWare ข้อมูลที่บันทึกไว้อาจถูกบันทึกอย่างไม่ถูกต้อง
โหมดการสื่อสารที่คุณเลือกเมื่อใช้ IP-Fax ควรตรงกับสภาพแวดล้อมในการสื่อสารของอุปกรณ์ หากคุณไม่เลือกโหมดการสื่อสารที่เหมาะสม อาจทำให้การรับส่งข้อมูลไม่ถูกต้องและเกิดข้อผิดพลาดในการส่งข้อมูลได้
เมื่อส่งออกไฟล์ Canon Address Book (*.abk) คุณสามารถระบุรหัสอักขระได้ เมื่อนำเข้าไฟล์ Canon Address Book (*.abk) เครื่องพิมพ์บางรุ่นจะไม่สามารถนำเข้าไฟล์ Canon Address Book (*.abk) ได้ จนกว่ารหัสอักขระของไฟล์ที่นำเข้าจะตรงกับรหัสอักขระที่อุปกรณ์รองรับการใช้งาน
หากคุณระบุอักขระที่ไม่รองรับโดยภาษาที่ใช้ในชื่ออุปกรณ์ ไดรเวอร์อาจทำงานไม่ถูกต้อง คุณสามารถตรวจสอบภาษาที่ใช้ในตำแหน่งใดตำแหน่งหนึ่งต่อไปนี้
[การตั้งค่า] > [เวลาและภาษา] > [ภาษาและภูมิภาค] > [ภาษา] (หรือ [เวลาและภาษา] > [ภาษา]/[ภูมิภาคและภาษา]) ในเมนูเริ่ม
[แผงควบคุม] > [ภูมิภาคและภาษา] ใน Windows
เมื่อส่งไปยังอุปกรณ์ที่ไม่รองรับความละเอียด 400 x 400 dpi ที่ตั้งค่า [ละเอียดมาก] ไว้ในไดรเวอร์นี้ การส่งไม่สามารถดำเนินการได้ และข้อผิดพลาดจะแสดงบนแผงควบคุมของอุปกรณ์ ในกรณีนี้ ให้ดำเนินการส่งอีกครั้งโดยมีความละเอียดที่สนับสนุนโดยอุปกรณ์นี้
ขณะนำเข้าสมุดที่อยู่ที่ส่งออกจากอุปกรณ์ อักขระที่ไดรเวอร์นี้ไม่รองรับอาจอ่านได้ไม่ถูกต้อง
คุณไม่สามารถใช้สมุดที่อยู่ต่อไปนี้กับไดรเวอร์ก่อนหน้าเวอร์ชัน 8.70:
สมุดที่อยู่ที่ได้รับการจัดทำขึ้นใหม่ในเวอร์ชัน 8.70 หรือไดรเวอร์หลังจากนั้น
สมุดที่อยู่ที่ได้รับการจัดทำขึ้นด้วยเวอร์ชันเก่า และนำเข้ามายังเวอร์ชัน 8.70 หรือไดรเวอร์หลังจากนั้น
อย่างไรก็ตาม คุณจะสามารถใช้สมุดที่อยู่ที่ส่งออกเป็นไฟล์ในไดรเวอร์ก่อนหน้าเวอร์ชัน 8.70 ได้
รูปภาพและโปรไฟล์ที่ส่งซึ่งจัดทำด้วยไดรเวอร์นี้จะไม่สามารถใช้กับไดรเวอร์โทรสารเวอร์ชัน 9.xx หรือก่อนหน้าได้
ไดรเวอร์นี้ไม่รองรับการแก้ไขสมุดที่อยู่บนเครือข่าย การแก้ไขจะทำได้ในสภาพแวดล้อมที่มีไดรเวอร์นี้และไดรเวอร์โทรสารเวอร์ชัน 10.10 หรือก่อนหน้านี้ทำงานร่วมกัน แต่ไม่สามารถบันทึกการเปลี่ยนแปลงได้
สมุดที่อยู่ในไฟล์รูปแบบ CSV ที่ส่งออกจากไดรเวอร์โทรสารเวอร์ชันเก่าอาจไม่สามารถนำเข้ามายังเวอร์ชัน 10.20 หรือหลังจากนั้นของไดรเวอร์นี้ ทั้งนี้ขึ้นอยู่กับภาษา
หากเป็นกรณีดังกล่าว ให้ส่งออกเป็นไฟล์ Canon Address Book (*.abk) แล้วจึงนำเข้ามายังไดรเวอร์นี้
หากคุณใช้อุปกรณ์ที่ผลิตขึ้นสำหรับใช้ในประเทศเกาหลี สหรัฐอเมริกา หรือแคนาดา หากคุณป้อนหมายเลขโทรสารด้วยอักขระตัวเลขมากกว่า 40 ไบต์ จะทำให้เกิดข้อผิดพลาดกับอุปกรณ์และไม่สามารถส่งโทรสารได้
ข้อจำกัดเกี่ยวกับการตั้งค่าอุปกรณ์
เมื่อติดตั้งไดรเวอร์นี้ หากคุณใช้ฟังก์ชันที่ขึ้นอยู่กับอุปกรณ์ คุณต้องเรียกใช้ข้อมูลอุปกรณ์ในหน้า [การตั้งค่าอุปกรณ์] > [เรียกใช้ข้อมูลอุปกรณ์] เพื่อตั้งค่าตัวเลือกที่ติดตั้งไว้ลงในไดรเวอร์ หากคุณไม่สามารถเรียกใช้ข้อมูลอุปกรณ์เนื่องจากเชื่อมต่อผ่าน USB ฯลฯ ให้ตั้งค่าตัวเลือกที่ติดตั้งในหน้า [การตั้งค่าอุปกรณ์] ด้วยตนเอง
ตรวจสอบให้แน่ใจว่าคุณไม่ได้ตั้งค่าฟังก์ชันที่อุปกรณ์ไม่สามารถใช้ในไดรเวอร์ได้ เนื่องจากอาจทำให้เกิดข้อผิดพลาดในการรับส่งข้อมูล
หากคุณตั้งค่าผู้ส่งด้วยรุ่นของเครื่องพิมพ์ที่ไม่มีฟังก์ชันระบุผู้ส่ง คุณจะไม่สามารถใช้ฟังก์ชันดังกล่าวได้
หากคุณเลือกแฟกซ์บอร์ดที่ไม่สามารถใช้งานได้กับรุ่นของเครื่องพิมพ์ที่คุณใช้อยู่ และเลือกสายที่ไม่ตรงกับสายที่ถูกต้องในการส่งข้อมูลออก เครื่องอาจส่งโทรสารผ่านสายอื่นได้
หากคุณพยายามส่งข้อมูลด้วยการตั้งค่าที่ไม่ตรงกับรุ่นของเครื่องพิมพ์ที่คุณใช้อยู่สำหรับโหมดการตรวจสอบความถูกต้องของที่อยู่รอง, โหมดการตรวจสอบความถูกต้องของการจัดการ ID แผนก และโหมดการสื่อสารของโทรสาร IP คุณจะไม่สามารถดำเนินการส่งข้อมูลได้
หากคุณตั้งค่าเวลาที่ส่งด้วยรุ่นของเครื่องพิมพ์ที่ไม่มีฟังก์ชันเวลาที่ส่ง คุณจะไม่สามารถใช้ฟังก์ชันดังกล่าวได้
หากคุณระบุฟังก์ชันที่อยู่รองด้วยรุ่นของเครื่องพิมพ์ที่ไม่มีฟังก์ชันที่อยู่รอง คุณจะไม่สามารถใช้ฟังก์ชันดังกล่าวได้
หากคุณระบุฟังก์ชัน [ตั้งจำนวนปลายทางที่สามารถระบุได้ในครั้งเดียวเป็น 2000] และพยายามส่งด้วยรุ่นของเครื่องพิมพ์ที่ไม่รองรับฟังก์ชันดังกล่าว อาจส่งผลให้เกิดข้อผิดพลาดในการสื่อสารหรือการรับส่งข้อมูลได้
หากคุณตั้งค่าการจัดการ ID แผนกหรือการตรวจสอบความถูกต้องของผู้ใช้ด้วยรุ่นของเครื่องพิมพ์ที่ไม่มีฟังก์ชันการจัดการ ID แผนกหรือการตรวจสอบความถูกต้องของผู้ใช้ คุณจะไม่สามารถใช้ฟังก์ชันดังกล่าวได้
หากคุณระบุฟังก์ชัน [ใช้ Unicode (UTF-8) สำหรับการเชื่อมต่อกับอุปกรณ์] และพยายามส่งด้วยรุ่นของเครื่องพิมพ์ที่ไม่รองรับการสื่อสารด้วย Unicode (UTF-8) ข้อมูลปลายทาง ฯลฯ จะไม่ปรากฏขึ้นอย่างถูกต้อง

Copyright Canon Inc. 1999