Windows 7/8.1/10 ScanGear – versjon 11.3
Denne VIKTIG-filen inneholder tilleggsinformasjon som skal hjelpe deg med å bruke skannerdriverprogramvaren med Microsoft Windows.
I likhet med de fleste programvare- og maskinvareprodukter har noe informasjon blitt gjort tilgjengelig etter at håndboken er utviklet. Oppdatert informasjon om denne driverprogramvaren presenteres i denne VIKTIG-filen. Hvis du trenger mer hjelp, kan du kontakte en lokal Canon-forhandler.
Microsoft og Windows er enten varemerker eller registrerte varemerker tilhørende Microsoft Corporation i USA og/eller andre land.
Andre produkt- og merkenavn i denne håndboken kan være varemerker for sine respektive eiere.
INNHOLD
Oversikt
Systemkrav
Advarsler og begrensninger
Fraskrivelse og begrensning for TWAIN-verktøysett
Oversikt
Med ScanGear kan du skanne dokumenter fra datamaskinen.
Systemkrav
Hvis du ønsker mer informasjon om driftsmiljøet, se Readme_MD_nb-NO.hta.
Advarsler og begrensninger
Sørg for å ha tilstrekkelig med plass på harddisken når du skanner store dokumenter med høy oppløsning. Hvis du for eksempel skanner et helsides fargedokument på 600 ppt, trenger du minst 300 MB ledig harddiskplass.
Bare kjør én applikasjon om gangen som er aktivt tilkoblet ScanGear. Ikke åpne flere enn én applikasjon som er aktivt tilkoblet ScanGear. Åpne heller ikke ScanGear flere enn én gang for å hente et bilde i samme applikasjon.
Når du skanner store bilder på høy oppløsning, kan fremdriftssøylen stoppe på 0 %, eller datamaskinen kan slutte å reagere, avhengig av størrelsen på filen og begrensningene til applikasjonene som brukes. Hvis dette skjer, skal du avbryte handlingen (f.eks. ved å klikke på Avbryt på fremdriftssøylen), øke tilgjengelig virtuelt minne og deretter skanne på nytt.
Å velge mindre områder og lavere oppløsning kan også løse problemet. Du kan også skanne bildet i MF Scan Utility og deretter importere resulterende fil til applikasjonen.
TWAIN-datakilden vil kanskje ikke åpnes på riktig måte fra tid til annen når systemfilen er i NTFS-format. Av sikkerhetsmessige årsaker kan ikke TWAIN-modulen skrives til katalogen winnt. For mer informasjon, ta kontakt med din systemadministrator.
Lukk alltid ScanGear-hovedvinduet før du avslutter primærapplikasjonen.
Visse personlige datamaskiner (inkludert bærbare datamaskiner) vil kanskje ikke starte på nytt på riktig måte fra ventemodus når skriveren er tilkoblet. Hvis dette skjer, start datamaskin på nytt.
Det kan hende at du ikke kan bruke [Start]-tasten på datamaskinen etter at du har installert driveren. Hvis det er tilfelle, start datamaskinen på nytt.
Når du forhåndsviser eller skanner et bilde med relativt ensartet bakgrunn, kan funksjonen Automatisk tone endre denne fargen. Hvis dette skjer, nullstill Automatisk tone.
Noen applikasjoner kan lukke ScanGear automatisk etter skanning.
Noen applikasjoner kan skjule TWAIN-brukergrensesnittet. I dette tilfellet, se applikasjonens håndbok for programmerere for å finne ut hvilke endringer som må gjøres i innstillingene for å vise TWAIN-brukergrensesnittet.
Bilder som importeres fra Corel WordPerfect 10 vil kanskje ikke importeres på riktig måte. Hvis dette skjer, skal du øke tilgjengelig virtuelt minne og skanne bildet på nytt. Dette skal løse problemet.
Enkelte applikasjoner som støtter PC-skanning vil kanskje ikke kunne skanne dokumenter kontinuerlig ved hjelp av ADF. Hvis dette er tilfellet, skal du skanne dokument ved hjelp av glassplaten.
Følgende applikasjoner vil ikke tillate skanning av dokumenter med flere sider.
Når du bruker "Paint" i Windows 7/8.1/10
Skann sidene enkeltvis når du skanner et dokument med disse applikasjonene.
Hvis flere dokumenter legges i mateenheten, oppstår følgende problemer. Legg kun ett dokument i mateenheten.
Det andre arket og etterfølgende ark i dokumentet blir ikke skannet.
Etter at alle dokumentene er skannet, vises <Avbrutt.> i displayet.
Den neste skanningen kan ikke utføres.
I Windows 7/8.1/10, når du starter en driver fra WIA 1.0-applikasjoner som "Paint" når du skal skanne et dokument, vil følgende handlinger forårsake en feil.
(1) Velge [Planskanner] fra [Papirkilde]
(2) Klikke på [Justere kvaliteten på det skannede bildet]
(3) Stille inn [Oppløsning] til 600 ppt, og deretter klikke på [OK]
(4) Velge [Dokumentmater] fra [Papirkilde]
(5) Klikke på [Skann] eller klikke på [Justere kvaliteten på det skannede bildet] for å endre oppløsning
I dette tilfellet, velg en annen innstilling enn [Egendefinerte innstillinger] én gang, og skann deretter et dokument eller endre oppløsning.
Hvis du kobler en datamaskin til skriveren med både USB og nettverk, sørg for å installere driveren med en av følgende metoder.
Hvis du har brukerprogramvaren og -håndbøkene på CD-ROM (eller DVD-ROM)
Installer både driverne for USB- og for nettverkstilkobling fra [Installering av programvare/håndbøker]-skjermen.
Hvis du lastet ned driveren fra Canons nettsted
Kjør [Setup.exe] for å installere både driverne for USB- og for nettverkstilkobling.
Hvis du bruker en USB-tilkobling og avslutter installering av MF Scan Utility uten å koble sammen enheten og en datamaskin med en USB-kabel, kan en skjerm for applikasjonsvalg vises når du skanner fra enheten. I et slikt tilfelle skal du angi en applikasjon i henhold til følgende prosedyre for å unngå at denne skjermen vises.
(1) Installer MF Scan Utility.
Fortsett til trinn (2) hvis MF Scan Utility allerede er installert på datamaskinen, eller hvis MF Scan Utility ikke er kompatibelt med datamaskinen.
(2) Koble enheten til datamaskinen med en USB-kabel → slå enheten på.
(3) Logg på datamaskinen med en administratorkonto.
(4) Velg [Vis enheter og skrivere] fra [Kontrollpanel].
(5) Høyreklikk på ikonet for enheten → klikk på [Skanneregenskaper].
(6) Klikk på [Hendelse]-kategorien → velg [Start dette programmet] → velg [MF Scan Utility].
Hvis du har applikasjoner som er kompatible med enheten du bruker, kan du angi og bruke en annen applikasjon enn MF Scan Utility.
Avhengig av miljøet og innstillingene du bruker, kan det oppstå uklarheter i skannede bilder. Du kan redusere uklarhetene ved å aktivere [Bruk derastrering] i [Avansert modus]-arket.
Hvis du bruker USB-tilkobling og USB-kabelen blir frakoblet under skanning, kan det hende at skanningen ikke kan utføres når USB-kabelen kobles til igjen. I så fall, start datamaskinen på nytt.
Fraskrivelse og begrensning for TWAIN-verktøysett
TWAIN-verktøysettet leveres som det er. Utviklerne og distributørene av TWAIN-verktøysettet fraskriver seg uttrykkelig alle underforståtte, utrykkelige eller lovbestemte garantier, inkludert, men ikke begrenset til underforståtte garantier for salgbarhet, ikke-brudd på tredjeparters rettigheter og egnethet for et spesifikt formål.
Verken utviklerne eller distributørene kan holdes ansvarlig for skader, verken direkte, indirekte, spesielle, tilfeldige eller følgeskader, som følge av reproduksjon, modifikasjon, distribusjon eller annen bruk av TWAIN-verktøysettet.

Copyright CANON INC. 2005