Canon Generic FAX Driver 10.57-s verzió Microsoft Windows rendszerhez
A szoftver használata előtt mindenképpen olvassa el a telepítés során megjelenő CANON SZOFTVERLICENC-MEGÁLLAPODÁS megállapodást. A [misc] mappában található CANON SZOFTVERLICENC-MEGÁLLAPODÁS (EULAhu-HU.rtf) a mellékelt CD-ROM-on vagy a letöltött illesztőprogram mappájában is megtekinthető.
Ez a README fájl kiegészítő információkat tartalmaz a faxillesztőprogram Microsoft Windows környezetben történő telepítéséhez és használatához.
Mint a legtöbb szoftver- és hardvertermék esetében, most is csak a kézikönyv elkészítése után derült fény bizonyos információkra. A nyomtatóillesztővel kapcsolatos frissített adatok ebben a README fájlban találhatók. Ha további segítségre van szüksége, kérjük, forduljon a helyi Canon vállalathoz.
A dokumentumban szereplő márkanevek és terméknevek a megfelelő tulajdonosok védjegyei vagy bejegyzett védjegyei.
All other trademarks are the property of their respective owners.
TARTALOMJEGYZÉK
Áttekintés
Rendszerkövetelmények
Az illesztőprogram telepítése
Faxküldési beállítások konfigurálása az illesztőprogramból
A Súgó használata
Az elérhető célhelyek száma
A telepítésre vonatkozó figyelmeztetések, korlátozások és megkötések
A faxküldésre vonatkozó figyelmeztetések, korlátozások és megkötések
Eszközbeállításokkal kapcsolatos korlátozások
Áttekintés
A faxillesztőprogram lehetővé teszi faxok küldését bármely Windows-alkalmazásból egy távoli faxkészülékre, ha a számítógép tartalmaz külön megvásárolható faxkártyát.
Rendszerkövetelmények
Az illesztőprogram a következő rendszerkörnyezetekben használható.
Operációs rendszer
Microsoft Windows 10/11
Microsoft Windows Server 2012/2012 R2/2016/2019/2022
Kiszolgáló alapú számítógépes környezet
Kompatibilis Windows Terminal Server (Szolgáltatás)
Microsoft Windows Server 2012/2012 R2/2016/2019/2022
Kompatibilis szoftver
Citrix Virtual Apps and Desktops 7 1912(LTSR)/2109/2112/2203(LTSR)/2206
VMware vSphere 6.7/7.0
Microsoft Application Virtualization (App-V)
Remote Desktop Service on Windows Server 2012 R2/2016/2019/2022
Operációs rendszerek fürtkiszolgálóhoz
Microsoft Windows Server 2012/2012 R2/2016/2019/2022
Számítógép
Minden olyan számítógép, amelyen a fenti operációs rendszerek valamelyike megfelelően futtatható.
Az ARM architektúra azonban nem támogatott.
Az illesztőprogram telepítése
Javasoljuk, hogy illesztőprogram hozzáadásához vagy frissítéséhez használja a telepítőt. A Windows Nyomtató hozzáadása varázslójával is hozzáadhatja vagy frissítheti az illesztőprogramot.
A telepítési eljárásról részletes információk a Canon portáloldalon található telepítési útmutatóból kaphatók (https://oip.manual.canon/).
A telepítésre vonatkozó figyelmeztetésekről lásd „A telepítésre vonatkozó figyelmeztetések, korlátozások és megkötések”.
Faxküldési beállítások konfigurálása az illesztőprogramból
A faxküldési beállítások illesztőprogramból való konfigurálásához a következők szerint kell eljárni.
Az alapértelmezett beállítások módosításához
Jelenítse meg a faxküldési beállításokat tartalmazó képernyőt, majd az alábbi eljárások egyikét követve konfigurálja az illesztőprogram alapértelmezett beállításait.
Megjelenítés a Start menü [Gépház] menüpontjából
1. Jelenítse meg a [Bluetooth és eszközök] (vagy [Eszközök]) lehetőséget.
2. A [Nyomtatók és szkennerek] pontban jelenítse meg a beállítani kívánt eszköz eszközkezelő képernyőjét.
Az eszközkezelő képernyő megjelenítéséhez kattintson az eszközre, vagy kattintson a megfelelő eszköz [Kezelés] gombjára.
3. Kattintson a beállítani kívánt eszköz [Nyomtatási beállítások] elemére.
Megjelenítés a Windows [Vezérlőpult] eleméből
1. Jelenítse meg az [Eszközök és nyomtatók] lehetőséget.
Ha a(z) [Gépház] képernyő jelenik meg, tekintse át a fenti eljárást a képernyőnek [Gépház] keresztüli megjelenítéséhez.
2. A nyomtatók listáján jobb egérgombbal kattintson a beállítani kívánt eszközre → a megjelenített menüben válassza a [Nyomtatási beállítások] lehetőséget.
Beállítás faxküldés közben
1. Válassza ki az alkalmazás nyomtatás menüjét.
2. A megjelenített nyomtatási képernyőn válassza ki az aktuálisan használt készüléket → kattintson a [Beállítások] lehetőségre.
Az adott alkalmazástól függően a [Beállítások] elnevezése lehet „Nyomtató tulajdonságai” vagy „Tulajdonságok” is.
A Súgó használata
Az online útmutatók használatának jobb megismerése érdekében a CANON INC. a Google Analytics webelemző eszközeit használja. A Google Analytics használatával nem gyűjtünk személyazonosításra alkalmas információkat az ügyfelekről. A részleteket lásd az alábbiakban.
http://www.google.com/policies/privacy/partners/
Az adatok Google Analytics általi felhasználásának megakadályozásával kapcsolatos információkért tájékozódjon az alábbiakban.
https://tools.google.com/dlpage/gaoptout
Az elérhető célhelyek száma
A küldéshez egyidejűleg elérhető célhelyek száma a következő beállítások szerint változik.
(1) Ha [Az egyszerre megadható célhelyek számának beállítása 2000-re] ki van választva:
Ha a [Fedőlapmelléklet] értéke [Semmi]: 2000
Ha a [Fedőlapmelléklet] értéke [Különböző lap minden célhelyhez]: 100
Ha a [Fedőlapmelléklet] értéke [Ugyanaz a lap minden célhelyhez]: 2000
(2) Ha [Az egyszerre megadható célhelyek számának beállítása 2000-re] nincs kiválasztva:
Ha a [Fedőlapmelléklet] értéke [Semmi]: 500
Ha a [Fedőlapmelléklet] értéke [Különböző lap minden célhelyhez]: 100
Ha a [Fedőlapmelléklet] értéke [Ugyanaz a lap minden célhelyhez]: 500
MEGJEGYZÉS
Csoportok esetében a célhelyek fenti száma a csoportban regisztrált személyes célhelyek számával egyezik meg.
A megadott számú célhelyre (többek között a fentiekre) történő küldés több feladatra lesz szétválasztva. Emiatt előfordulhat, hogy ezek különálló faxküldési fájlokként jelennek meg a feladatok nyomtatási naplójának listájában.
A faxfeladatokhoz korlátozott számú célhely tárolható az eszközön. Egyes nyomtatómodelleken, ha a célhelyek száma meghaladja a korlátot, a rendszer a faxfeladat küldése után törli az utolsó feladat(oka)t. Ha a csoportra vonatkozó korlátot meghaladó számú célhely van regisztrálva, ügyeljen arra, hogy a fax elküldése több csoportcélhely esetében nem történik meg folyamatosan.
A telepítésre vonatkozó figyelmeztetések, korlátozások és megkötések
Ha megváltoztatja a számítógép ön által alkalmazott felhasználói jogosultságait és újrafuttatja a telepítőprogramot, akkor előfordulhat, hogy a telepítés nem megfelelően megy végbe. Ebben az esetben jelentkezzen be Administrator szerepben, majd próbálkozzon újra a telepítéssel.
Ha a telepítés során megjelenik egy üzenet, amely a számítógép újraindítására kéri, mindenképpen indítsa újra a számítógépet. Ha nem indítja újra a számítógépet, előfordulhat, hogy az illesztőprogramok nem fognak megfelelően működni.
Ha az illesztőprogram telepítése előtt nem állítja be a megfelelő régiót, előfordulhat, hogy az illesztőprogram nem fog megfelelően működni. A régiót az alábbi pontok bármelyikében beállíthatja.
[Gépház] > [Idő és nyelv] > [Nyelv és régió] > [Régió] (vagy [Idő és nyelv] > [Régió]/[Régió és nyelv]) a Start menüben
A Windows [Vezérlőpult] > [Régió] (vagy [Régió és nyelv]) menüpontjában
Ha olyan kiszolgáló számítógépre telepít illesztőprogramot, amely SMB (NetBIOS hálózaton lévő) nyomtatót használ megosztott eszközként, a Nyomtató hozzáadása varázsló használatával telepítse a nyomtatót hálózati nyomtatóként.
Ha Citrix XenApp környezetben használja a nyomtató automatikus létrehozási mechanizmusát, előfordulhat, hogy nem tudja megfelelően elvégezni az illesztőprogram telepítését a telepítővel. Ha ez a helyzet, akkor indítsa újra a XenApp Server számítógépet, és ellenőrizze a Windowsban a nyomtatók listáját. Ha a nyomtató nem szerepel a listán, telepítse újra az illesztőprogramot a XenApp Server számítógépre a Nyomtató hozzáadása varázslóval.
Ezután az ICA Client Printer Configuration segédprogram segítségével még ezen illesztőprogram telepítőjének indítása előtt bontsa a kapcsolatot az összes ICA munkamenet ügyfélnyomtatójával. Az illesztőprogram telepítése után indítsa újra az ICA Client Printer Configuration segédprogramot, és csatlakoztassa újból a nyomtatókat.
Server Core opcióval telepített Windows Server operációs rendszer esetén az illesztőprogram az alábbi korlátozásokkal használható.
Nem telepítheti az illesztőprogramot a telepítővel. Használja a Windows telepítőbeállításait.
Egyes faxbeállítások nem érhetők el helyi vagy Windows Távoli asztal környezetben.
Csak a 9.00 vagy korábbi verziójú faxillesztőprogramok által támogatott eszközök esetében telepíthető ez az illesztőprogram USB-n keresztül.
Ez az illesztőprogram telepíthető 9.xx vagy korábbi verziójú faxillesztőprogrammal párhuzamosan. Az illesztőprogram azonban nem telepíthető 9.xx vagy korábbi verzióra frissített faxillesztőprogrammal.
Ha az SNMP protokoll nincs beállítva az eszközön, előfordulhat, hogy a nyomtató nem telepíthető a [Szokásos] beállításokkal.
A magáról az eszközről beállított eszköznévtől függően előfordulhat, hogy a név nem jelenik meg megfelelően a [Szokásos] telepítés során végzett kereséskor.
A faxküldésre vonatkozó figyelmeztetések, korlátozások és megkötések
Ha egy A4 méretűtől eltérő méretű papír használatával szeretné végrehajtani a küldést, az alkalmazástól függően előfordulhat, hogy nem tudja azt végrehajtani a megadott papírmérettel. Ha ez történik, csökkentse az eredeti adatok nagyításának mértékét, adjon meg A4 méretű papírt, és küldje el ismét a faxot.
Ha a címjegyzékben szereplő célhelyek száma magas, az alkalmazástól függően előfordulhat, hogy nem fog megfelelően működni.
Ha egy CSV-fájlban dupla idézőjelek vagy CSV-elválasztók szerepelnek bármely elemben (például egy névben vagy faxszámban), előfordulhat, hogy a fájlban tárolt címek nem lesznek megfelelően importálva a címjegyzékbe.
Ha egy ABK-fájlban (*.abk) dupla idézőjelek szerepelnek bármely elemben (például egy névben vagy faxszámban), előfordulhat, hogy a fájlban tárolt címek nem lesznek megfelelően importálva a címjegyzékbe.
Ne adjon meg egynél nagyobb értéket a példányszám beállítás számára az alkalmazásban, mivel előfordulhat, hogy a fax egynél többször lesz elküldve egyes alkalmazásokban, ha a példányszám beállítás meg van adva az alkalmazásban.
64 bites környezetben a címjegyzék nem használható bizonyos alkalmazásokkal. Ha olyan alkalmazást használ, amely nem tudja felhasználni a címjegyzéket, alakítsa át a címjegyzéket CSV-fájllá, majd importálja a CSV-fájlt az illesztőprogramba címjegyzékként.
A címlista exportálásához szükség van a [Különleges] lap > [Biztonsági beállítás] > [Jelszavas védelem a címlista exportálásakor] pontjában megadott jelszóra. Ha nem tudja a jelszót, az exportáláshoz újra létre kell hoznia a címlistát. Az exportáláson kívüli műveleteket (böngészés, hozzáadás, szerkesztés, törlés stb.) jelszó megadása nélkül is elvégezheti.
Ha Citrix XenApp környezetben használja a nyomtató automatikus létrehozási mechanizmusát, előfordulhat, hogy nem tudja használni a Részlegazonosító kezelése vagy az Eszközadatok lekérése funkciót.
Ebben az esetben használja az univerzális nyomtató-illesztőprogramot (UPD), vagy válasszon olyan szabványos TCP/IP-portot, amelyhez be van állítva a céleszköz IP-címe.
Előfordulhat, hogy Citrix környezetben nem lehet megjeleníteni a faxküldési beállítások képernyőjét. Ez esetben az alábbi eljárás végrehajtása után végezze el ismét a műveletet.
1. A használni kívánt eszközön jelenítse meg a Windows nyomtató tulajdonságait tartalmazó képernyőjét.
Megjelenítés a Start menü [Gépház] menüpontjából
(1) Jelenítse meg a [Bluetooth és eszközök] (vagy [Eszközök]) lehetőséget.
(2) A [Nyomtatók és szkennerek] pontban jelenítse meg a beállítani kívánt eszköz eszközkezelő képernyőjét.
Az eszközkezelő képernyő megjelenítéséhez kattintson az eszközre, vagy kattintson a megfelelő eszköz [Kezelés] gombjára.
(3) Kattintson a beállítani kívánt eszköz [Nyomtató tulajdonságai] elemére.
Megjelenítés a [Vezérlőpult] elemből
(1) Jelenítse meg az [Eszközök és nyomtatók] lehetőséget.
Ha a(z) [Gépház] képernyő jelenik meg, tekintse át a fenti eljárást a képernyőnek [Gépház] keresztüli megjelenítéséhez.
(2) A nyomtatók listáján jobb egérgombbal kattintson a beállítani kívánt eszközre → a megjelenített menüben válassza a [Nyomtató tulajdonságai] lehetőséget.
2. A nyomtató tulajdonságait tartalmazó képernyőn jelenítse meg a [Speciális] lapot → tiltsa le a [Speciális nyomtatási lehetőségek használata] lehetőséget.
A Messaging API címjegyzékében megjelenhet ugyan a „Mobilcímjegyzék” felirat, de a címjegyzék nem használható. A címjegyzékben lévő névjegyek nem jelennek meg, mivel nem tartalmaznak faxadatokat.
Válassza ki az [Elküldött fax adatainak és képének tárolása] lehetőséget. Ekkor az elküldött kép csak az illesztőprogramban lesz tárolva. Előfordulhat, hogy az elküldött kép és a küldési eredmények nem egyeznek az eszközön szereplőkkel. Egy elküldött fax küldési eredményeinek ellenőrzéséhez tekintse meg az eszközén lévő kommunikációs naplókat.
Az eszköztől függően elképzelhető, hogy az illesztőprogramból fax útján küldött feladatok a PS nyomtatókiszolgáló naplófájljaiban nem lesznek rögzítve. Emellett a NetWare használatával küldött feladatok esetében előfordulhat, hogy a naplózott adatok nem megfelelően lesznek rögzítve.
Az IP-faxolás használatához kiválasztott kommunikációs módnak meg kell egyeznie az eszköz kommunikációs környezetében használttal. Ha nem a megfelelő kommunikációs módot választja, az nem megfelelő átvitelt és küldési hibát eredményez.
A Canon címjegyzék fájljainak (*.abk) exportálásakor megadhatja a karakterkódolást. A Canon címjegyzék fájljainak (*.abk) importálásakor egyes nyomtatómodellek csak akkor tudják importálni a Canon címjegyzék fájljait (*.abk), ha az importált fájl karakterkódolása megegyezik az eszköz által támogatott karakterkódolások valamelyikével.
Amennyiben olyan karaktereket ad meg az eszköz nevében, amelyeket a használt nyelv nem támogat, lehetséges, hogy az illesztőprogram nem fog megfelelően működni. A használt nyelvet az alábbi pontok bármelyikében ellenőrizheti.
[Gépház] > [Idő és nyelv] > [Nyelv és régió] > [Nyelv] (vagy [Idő és nyelv] > [Nyelv]/[Régió és nyelv]) a Start menüben
A Windows [Vezérlőpult] > [Régió és nyelv] menüpontjában
Amennyiben a 400 x 400 dpi felbontást nem támogató eszközre küld faxot az illesztőprogram [Nagyon finom] beállításával, az eszköz nem tudja elküldeni a faxot és hibaüzenetet jelenít meg az eszköz kezelőpaneljén. Ilyen esetben próbálja egy, az eszköz által támogatott felbontással elküldeni a faxot.
Amikor valamely eszközről exportált címjegyzéket importál, az illesztőprogram által nem támogatott karaktereket esetleg nem tudja helyesen beolvasni a készülék.
A következő címjegyzékek nem használhatók a 8.70-es verziónál korábbi verziójú illesztőprogramokkal:
8.70-es vagy újabb verziójú illesztőprogrammal újonnan létrehozott címjegyzékek.
A korábbi verziókban létrehozott és a 8.70-es vagy újabb verziójú illesztőprogramokba importált címjegyzékek.
Használhatók azonban a 8.70-es verziónál korábbi illesztőprogramokban a fájlba exportált címjegyzékek.
Az illesztőprogrammal elküldött képek és létrehozott profilok a faxillesztőprogram 9.xx vagy korábbi verziójával nem használhatók.
Az illesztőprogram nem támogatja a hálózaton lévő címjegyzékek szerkesztését. A címjegyzékek szerkeszthetők ugyan olyan környezetben, ahol ez az illesztőprogram, valamint egy 10.10 vagy korábbi verziójú faxillesztőprogram is megtalálható, a módosítások azonban nem menthetők.
A faxillesztőprogram korábbi verziójából exportált CSV-formátumú címjegyzékfájlok a használt nyelvtől függően esetleg nem importálhatók az illesztőprogram 10.20 vagy újabb verziójába.
Ez esetben exportálja a tartalmat Canon címjegyzék fájlformátumban (*.abk), majd importálja az illesztőprogramba.
Ha Koreában, az Amerikai Egyesült Államokban vagy Kanadában történő felhasználásra szánt eszközt használ, és több mint 40 egybájtos numerikus karaktert ad meg faxszámként, hiba történik az eszközben, és a fax nem lesz elküldve.
Eszközbeállításokkal kapcsolatos korlátozások
Amennyiben eszközfüggő funkciókat használ, a telepített opciók illesztőprogrambeli beállításához kérje le az eszközadatokat az [Eszközbeállítások] lap > [Eszközadatok lekérése] pontjában. Ha nem tudja lekérni az eszközadatokat, például mert USB-kapcsolaton keresztül csatlakozik az eszközhöz, akkor állítsa be azokat manuálisan az [Eszközbeállítások] lapon.
Ügyeljen arra, hogy ne állítson be olyan funkciókat az illesztőprogramban, amelyeket nem tud használni az eszköz, mert az nem megfelelő vagy hibás küldéshez vezethet.
Ha például beállítja a feladót egy olyan nyomtatómodell használatakor, amelyen nem lehet feladót megadni, a funkció nem fog működni.
Ha olyan faxkártyát választ, amely nem kompatibilis a használt nyomtatómodellel, és a kiválasztott vonal nem érvényes küldéshez használható vonal, akkor előfordulhat, hogy a faxot a rendszer egy másik vonalon keresztül küldi el.
Ha az alcím hitelesítési módjának, a részlegazonosító-kezelés hitelesítési módjának és az IP-faxolás kommunikációs módjának beállításai nem egyeznek a használt nyomtatómodellel, a küldés sikertelen lesz.
Ha beállítja a küldési időt egy olyan nyomtatómodell esetében, amelyen nem lehet küldési időt megadni, ez a funkció nem fog működni.
Ha megadja az alcím funkciót egy olyan nyomtatómodell esetében, amelyen nem lehet alcímet megadni, a funkció nem fog működni.
Ha megadja [Az egyszerre megadható célhelyek számának beállítása 2000-re] funkciót, és olyan nyomtatómodell segítségével kísérli meg a küldést, amely azt nem támogatja, akkor kommunikációs vagy átviteli hiba léphet fel.
Ha részlegazonosító-kezelést vagy felhasználói hitelesítést állít be egy olyan nyomtatómodell esetében, amely nem rendelkezik ezekkel a funkciókkal, a funkciók nem fognak működni.
Amennyiben beállítja az [Unicode (UTF-8) használata az eszközzel történő kommunikációhoz] funkciót, és olyan nyomtatótípussal kíván adatot küldeni, amely nem támogatja a Unicode (UTF-8) kommunikációt, akkor a célhelyre vonatkozó és egyéb információk nem fognak megfelelően megjelenni.

Copyright Canon Inc. 1999