Windows 7/8.1/10 ScanGear - Versi 11.3
Fail README ini mengandungi maklumat tambahan untuk membantu anda menggunakan perisian pemacu pengimbas anda dengan Microsoft Windows.
Sama seperti kebanyakan produk perisian dan perkakasan, sesetengah maklumat tersedia selepas pembangunan manual. Maklumat terkini berkenaan perisian pemacu ini disediakan dalam fail README ini. Jika anda memerlukan bantuan tambahan, sila hubungi syarikat Canon tempatan anda.
Microsoft dan Windows ialah tanda dagangan berdaftar atau tanda dagangan bagi Microsoft Corporation di Amerika Syarikat dan/atau negara lain.
Produk dan nama syarikat lain di sini mungkin tanda dagangan bagi pemiliknya masing-masing.
KANDUNGAN
Gambaran Keseluruhan
Keperluan Sistem
Langkah berjaga-jaga, Pengehadan dan Sekatan
Penafian dan Pengehadan TWAIN Toolkit
Gambaran Keseluruhan
ScanGear membolehkan anda mengimbas dokumen dari komputer anda.
Keperluan Sistem
Untuk butiran mengenai persekitaran pengendalian, lihat "Readme_MD_ms-MY.hta".
Langkah berjaga-jaga, Pengehadan dan Sekatan
Pastikan anda mempunyai ruang cakera tersedia yang mencukupi semasa mengimbas dokumen besar pada resolusi tinggi. Contohnya, mengimbas dokumen satu halaman penuh berwarna pada 600 dpi memerlukan minimum 300MB ruang cakera kosong.
Hanya jalankan satu aplikasi pada satu masa yang dipautkan secara aktif ke ScanGear. Jangan buka lebih daripada satu aplikasi yang dipautkan secara aktif ke ScanGear. Selain itu, jangan buka ScanGear lebih daripada sekali untuk mendapatkan imej dalam aplikasi yang sama.
Semasa mengimbas imej besar pada resolusi tinggi, bar kemajuan mungkin berhenti pada 0% atau komputer anda mungkin berhenti memberi respons, bergantung pada saiz fail dan pengehadan aplikasi yang digunakan. Jika ini berlaku, batalkan tindakan tersebut (contohnya dengan mengklik butang batal di bar kemajuan) dan kemudian tingkatkan memori maya yang tersedia dan lakukan imbasan sekali lagi.
Memilih kawasan lebih kecil pada resolusi lebih rendah juga boleh menyelesaikan masalah tersebut. Anda juga boleh mengimbas imej dari MF Scan Utility dan mengimport fail yang terhasil ke aplikasi anda.
Sumber data TWAIN mungkin tidak dibuka dengan betul dari semasa ke semasa apabila fail sistem berada dalam format NTFS. Atas sebab keselamatan, modul TWAIN tidak boleh ditulis pada direktori "winnt". Untuk butiran lanjut, hubungi pentadbir sistem anda.
Sentiasa tutup tetingkap utama ScanGear sebelum anda keluar daripada program aplikasi induk.
Sesetengah komputer peribadi (termasuk komputer riba) mungkin tidak dimulakan semula dengan betul daripada mod tunggu sedia apabila pencetak disambung. Jika ini berlaku, sila mulakan semula komputer anda.
Anda mungkin tidak dapat menggunakan kekunci [Mula] pada mesin selepas anda memasang pemacu. Dalam kes ini, mulakan semula komputer anda.
Apabila anda mempratonton atau mengimbas imej dengan latar belakang yang agak seragam, fungsi Ton Auto mungkin berubah warnanya. Jika ini berlaku, tetapkan semula Ton Auto.
Sesetengah aplikasi mungkin menutup ScanGear secara automatik selepas pengimbasan.
Sesetengah program aplikasi mungkin menyembunyikan antara muka pengguna TWAIN. Dalam kes ini, rujuk manual pengatur cara aplikasi untuk mengetahui perubahan tetapan yang diperlukan untuk menunjukkan antara muka pengguna TWAIN.
Imej yang diimport dari Corel WordPerfect 10 mungkin tidak diimport dengan betul. Jika ini berlaku, tingkatkan memori maya yang tersedia dan imbas imej sekali lagi. Ini sepatutnya menyelesaikan masalah tersebut.
Sesetengah aplikasi yang menyokong Pengimbasan PC mungkin tidak dapat mengimbas dokumen secara berterusan dengan menggunakan ADF. Dalam kes ini, sila imbas dokumen dengan menggunakan Kaca Platen.
Aplikasi berikut tidak akan membenarkan pengimbasan dokumen berbilang halaman.
Semasa menggunakan "Paint" pada Windows 7/8.1/10
Apabila mengimbas dokumen menggunakan aplikasi ini, sila imbas setiap halaman secara berasingan.
Jika berbilang dokumen diletakkan dalam penyuap, masalah berikut akan berlaku. Hanya letakkan satu dokumen dalam penyuap.
Lembaran kedua dokumen dan berikutnya tidak akan diimbas.
Selepas semua dokumen diimbas, <Dibatalkan.> muncul di paparan.
Pengimbasan berikutnya tidak boleh dilaksanakan.
Untuk Windows 7/8.1/10, apabila memulakan pemacu daripada aplikasi WIA 1.0 seperti "Paint" untuk mengimbas dokumen, pengendalian berikut boleh menyebabkan ralat.
(1) Memilih [Landas rata] dari [Sumber Kertas]
(2) Mengklik [Laraskan kualiti gambar yang diimbas]
(3) Menetapkan [Resolusi] pada 600 dpi, kemudian mengklik [OK]
(4) Memilih [Suapan Dokumen] dari [Sumber Kertas]
(5) Mengklik [Imbas] atau mengklik [Laraskan kualiti gambar yang diimbas] untuk mengubah resolusi
Dalam kes ini, pilih tetapan selain daripada [Seting Tersuai] sekali dan kemudian, imbas dokumen atau ubah resolusi.
Apabila menyambungkan komputer ke pencetak menggunakan USB dan rangkaian, pastikan anda memasang pemacu menggunakan salah satu kaedah berikut.
Jika anda memiliki CD-ROM (atau DVD-ROM) Perisian Pengguna dan Manual
Pasang kedua-dua pemacu untuk sambungan USB dan rangkaian dari skrin [Persediaan Perisian Program/Manual].
Jika anda memuat turun pemacu dari laman web Canon
Laksanakan [Setup.exe] untuk memasang kedua-dua pemacu bagi sambungan USB dan rangkaian.
Jika anda menggunakan sambungan USB dan selesai memasang MF Scan Utility tanpa menyambungkan peranti dan komputer menggunakan kabel USB, skrin pilihan aplikasi mungkin dipaparkan apabila anda mengimbas dari peranti. Dalam kes seperti ini, dengan menyatakan aplikasi mengikut prosedur berikut akan menghentikan skrin daripada dipaparkan.
(1) Pasang MF Scan Utility.
Teruskan ke Langkah (2) jika MF Scan Utility sudah dipasang pada komputer anda atau jika MF Scan Utility tidak serasi dengan komputer anda.
(2) Sambungkan peranti dan komputer menggunakan kabel USB → hidupkan peranti.
(3) Log masuk ke komputer menggunakan akaun pentadbir.
(4) Pilih [Lihat peranti dan pencetak] dari [Panel Kawalan].
(5) Klik kanan ikon untuk peranti anda → klik [sifat-sifat imbasan].
(6) Klik tab [Peristiwa] → pilih [Mulakan atur cara ini] → pilih [MF Scan Utility].
Jika anda mempunyai aplikasi yang serasi dengan peranti yang anda gunakan, anda boleh menyatakan dan menggunakan aplikasi selain daripada MF Scan Utility.
Bergantung pada persekitaran dan tetapan yang anda gunakan, kekasaran mungkin berlaku dalam imej yang diimbas. Anda boleh mengurangkan kekasaran dengan mengaktifkan [Gunakan Nyahskrin] dalam helaian [Mod Lanjutan].
Apabila menggunakan persekitaran sambungan USB, jika kabel USB terputus sambungan apabila sedang mengimbas, pengimbasan mungkin tidak dapat dijalankan apabila kabel USB disambungkan semula. Dalam keadaan ini, mula semula komputer anda.
Penafian dan Pengehadan TWAIN Toolkit
TWAIN Toolkit diedarkan sepertimana yang sepatutnya. Pembangun dan pengedar TWAIN Toolkit nyata menolak semua waranti tersirat, nyata atau berkanun termasuk tanpa had, waranti tersirat kebolehdagangan, perlanggaran hak pihak ketiga dan kesesuaian untuk tujuan tertentu.
Pembangun mahupun pengedar tidak akan bertanggungjawab atas kerosakan secara langsung, tidak langsung, istimewa, sampingan atau berbangkit, sebagai hasil daripada penghasilan semula, pengubahsuaian, pengedaran atau penggunaan lain bagi TWAIN Toolkit.

Copyright CANON INC. 2005