ไดรเวอร์เครื่องพิมพ์ Canon Generic Plus UFR II/LIPSLX/PCL6/PS3 รุ่น 2.90 สำหรับ Microsoft Windows
ก่อนใช้ซอฟต์แวร์นี้ โปรดตรวจสอบว่าได้อ่าน ข้อตกลงว่าด้วยการอนุญาตให้ใช้ซอฟต์แวร์ของ CANON ที่ปรากฏขึ้นในระหว่างการติดตั้ง คุณยังสามารถดู ข้อตกลงว่าด้วยการอนุญาตให้ใช้ซอฟต์แวร์ของ CANON (EULAth-TH.rtf) ที่เก็บไว้ในโฟลเดอร์ [misc] ซึ่งอยู่ใน CD-ROM ที่ให้มาหรือจากโฟลเดอร์ไดรเวอร์ที่ดาวน์โหลดไว้
ไฟล์นี้ประกอบด้วยข้อมูลเพิ่มเติมเพื่อช่วยในการติดตั้งและใช้งานซอฟต์แวร์ไดรเวอร์เครื่องพิมพ์บน Microsoft Windows
เนื่องด้วยข้อมูลบางรายการของผลิตภัณฑ์ซอฟต์แวร์และฮาร์ดแวร์จะพร้อมใช้งานหลังจากการปรับปรุงคู่มือ ข้อมูลอัพเดตที่เกี่ยวกับไดรเวอร์เครื่องพิมพ์นี้จะมีให้ในไฟล์นี้ หากคุณต้องการความช่วยเหลือเพิ่มเติม โปรดติดต่อบริษัท Canon ในพื้นที่ของคุณ
รายละเอียด
ภาพรวม
ข้อกำหนดของระบบ
การติดตั้งไดรเวอร์
การกำหนดการตั้งค่าการพิมพ์จากไดรเวอร์
การดูวิธีใช้
ข้อควรระวังและข้อจำกัดต่างๆ เมื่อติดตั้ง
ข้อควรระวังและข้อจำกัดต่างๆ เมื่อพิมพ์
ข้อควรระวังและข้อจำกัดต่างๆ เมื่อใช้ฟังก์ชั่นตัวประมวลผลการพิมพ์
ข้อจำกัดของรุ่นเครื่องพิมพ์เฉพาะ
ภาพรวม
ไดรเวอร์นี้ทำให้คุณสามารถพิมพ์เอกสารจากแอปพลิเคชันของ Windows ทั้งยังรองรับฟังก์ชันต่อไปนี้ด้วย
- Canon Driver Configuration Tool
คุณสามารถเปลี่ยนค่าไดรเวอร์ที่ตั้งมาจากโรงงานเพื่อสร้างชุดไดรเวอร์ที่กำหนดค่าเองโดยใช้ Canon Driver Configuration Tool สำหรับรายละเอียดข้อมูลเกี่ยวกับโปรแกรมอรรถประโยชน์นี้ โปรดดูคู่มือการใช้งานสำหรับ Canon Driver Configuration Tool
เมื่อสร้างชุดไดรเวอร์ที่กำหนดค่าเองตามไดรเวอร์นี้ ให้ใช้ Canon Driver Configuration Tool เวอร์ชัน4.20 หรือใหม่กว่านั้น
ข้อกำหนดของระบบ
ไดรเวอร์นี้สามารถใช้ได้ในสภาพแวดล้อมระบบต่อไปนี้
ระบบปฏิบัติการ
Microsoft Windows 10/11
Microsoft Windows Server 2012/2012 R2/2016/2019/2022
สำหรับสภาพแวดล้อมการประมวลผลแบบพึ่งเครื่องบริการ:
ระบบปฏิบัติการในสภาพแวดล้อมบนเซิร์ฟเวอร์:
Microsoft Windows Server 2012/2012 R2/2016/2019/2022
ส่วนประกอบของเซิร์ฟเวอร์:
Citrix Virtual Apps and Desktops 7 1912(LTSR)/2203(LTSR)/2206/2209/2212
VMware vSphere 6.7/7.0/8.0
Microsoft Application Virtualization (App-V)
Remote Desktop Service on Windows Server 2012 R2/2016/2019/2022
ระบบปฏิบัติการสำหรับเซิร์ฟเวอร์แบบคลัสเตอร์:
Microsoft Windows Server 2012/2012 R2/2016/2019/2022
คอมพิวเตอร์
คอมพิวเตอร์ที่สามารถทำงานกับซอฟต์แวร์ระบบปฏิบัติการข้างต้นได้อย่างราบรื่น
อย่างไรก็ตาม ไม่รองรับสถาปัตยกรรม ARM
การติดตั้งไดรเวอร์
ขอแนะนำให้คุณใช้โปรแกรมติดตั้งเพื่ออัพเดตหรือเพิ่มไดรเวอร์ คุณยังสามารถอัพเดตหรือเพิ่มไดรเวอร์จากตัวช่วยสร้างการเพิ่มเครื่องพิมพ์ของ Windows
สำหรับรายละเอียดเกี่ยวกับขั้นตอนการติดตั้ง โปรดดูคู่มือการติดตั้งจากพอร์ทัลไซต์ของ Canon (https://oip.manual.canon/)
สำหรับข้อควรระวังเกี่ยวกับการติดตั้ง โปรดดู "ข้อควรระวังและข้อจำกัดต่างๆ เมื่อติดตั้ง"
การกำหนดการตั้งค่าการพิมพ์จากไดรเวอร์
ในการกำหนดการตั้งค่าการพิมพ์โดยใช้ไดรเวอร์ ให้ปฏิบัติตามขั้นตอนด้านล่าง
ในการเปลี่ยนการตั้งค่าแรกเริ่ม
แสดงหน้าจอการตั้งค่าการพิมพ์ และกำหนดการตั้งค่าแรกเริ่มของไดรเวอร์โดยทำตามขั้นตอนด้านล่าง
หากแสดงจาก [การตั้งค่า] ในเมนูเริ่ม
1. แสดง [Bluetooth และอุปกรณ์] (หรือ [อุปกรณ์])
2. ใน [เครื่องพิมพ์และสแกนเนอร์] แสดงหน้าจอการจัดการสำหรับอุปกรณ์เพื่อตั้งค่า
หากต้องการแสดงหน้าจอการจัดการ ให้คลิกที่อุปกรณ์หรือคลิก [จัดการ] สำหรับอุปกรณ์ที่ตรงกัน
3. คลิก [การกำหนดลักษณะการพิมพ์] สำหรับอุปกรณ์เพื่อตั้งค่า
หากแสดงจาก [แผงควบคุม] ของ Windows
1. แสดง [อุปกรณ์และเครื่องพิมพ์]
หากหน้าจอ [การตั้งค่า] แสดงขึ้นมา โปรดดูขั้นตอนข้างต้นสำหรับการแสดงหน้าจอจาก [การตั้งค่า]
2. จากรายการเครื่องพิมพ์ คลิกขวาที่อุปกรณ์ที่จะตั้งค่า → เลือก [การกำหนดลักษณะการพิมพ์] จากเมนูที่แสดง
ในการตั้งค่าขณะพิมพ์
1. เลือกเมนูการพิมพ์ของแอปพลิเคชัน
2. เลือกอุปกรณ์ที่คุณใช้งานอยู่ในหน้าจอการพิมพ์ที่ปรากฏขึ้น → คลิก [กำหนดลักษณะ]
[กำหนดลักษณะ] อาจเรียกว่า "คุณสมบัติเครื่องพิมพ์" หรือ "คุณสมบัติ” โดยขึ้นอยู่กับแอปพลิเคชัน
การดูวิธีใช้
เพื่อให้เข้าใจการใช้คู่มือออนไลน์ได้ดีขึ้น CANON INC. จะใช้เครื่องมือสำหรับการวิเคราะห์ทางเว็บที่จัดเตรียมให้โดย Google Analytics ไม่มีการรับข้อมูลที่ระบุตัวบุคคลเกี่ยวกับลูกค้าของเราผ่่านการใช้ Google Analytics โปรดดูรายละเอียดจากข้อมูลต่อไปนี้
http://www.google.com/policies/privacy/partners/
สำหรับข้อมูลเกี่ยวกับการป้องกันการใช้ข้อมูลโดย Google Analytics โปรดดูข้อมูลต่อไปนี้
https://tools.google.com/dlpage/gaoptout
ข้อควรระวังและข้อจำกัดต่างๆ เมื่อติดตั้ง
หากคุณเปลี่ยนสิทธิ์ของผู้ใช้ของคอมพิวเตอร์ที่คุณกำลังใช้และใช้โปรแกรมติดตั้ง การติดตั้งอาจไม่เป็นไปอย่างถูกต้อง ในกรณีนี้ให้เข้าสู่ระบบในฐานะ Administrator แล้วลองติดตั้งใหม่
หากคุณใช้ไดรเวอร์นี้ในสภาพแวดล้อมที่ทำงานบนเซิร์ฟเวอร์ ให้ใช้ระบบปฏิบัติการที่สนับสนุนไดรเวอร์บนไคลเอ็นต์คอมพิวเตอร์
เมื่อติดตั้งไดรเวอร์บน PC เซิร์ฟเวอร์ที่ใช้เครื่องพิมพ์ SMB (เครือข่าย NetBIOS) เป็นเครื่องพิมพ์ที่ใช้ร่วมกันที่ระบุไว้ ใช้ตัวช่วยสร้างการเพิ่มเครื่องพิมพ์เพื่อติดตั้งให้เป็นเครื่องพิมพ์บนเครือข่าย
ในสภาพแวดล้อมที่ติดตั้ง Server Core ในระบบปฏิบัติการ Windows Server คุณจะไม่สามารถใช้โปรแกรมติดตั้งไดรเวอร์นี้ได้ ให้ใช้ฟังก์ชันการติดตั้งของระบบปฏิบัติการในการติดตั้งไดรเวอร์
หากคุณติดตั้งไดรเวอร์นี้โดยใช้โปรแกรมติดตั้งที่มีการตั้งค่าเริ่มต้น ไดรเวอร์ Generic Plus ทั้งหมดที่ติดตั้งแล้วจะได้รับการอัพเดตเป็นรุ่นใหม่ล่าสุด สำหรับการเพิ่มไดรเวอร์รุ่นใหม่ล่าสุดโดยไม่ต้องอัพเดตไดรเวอร์ที่ติดตั้งแล้ว ให้เพิ่มตามขั้นตอนใดขั้นตอนหนึ่งต่อไปนี้
ในหน้าจอสำหรับการตรวจสอบ [รายการเครื่องพิมพ์สำหรับการติดตั้งไดรเวอร์] ที่ปรากฏขึ้นในระหว่างการติดตั้ง ให้เลือกและลบอุปกรณ์ที่คุณไม่ต้องการอัพเดตจาก [เลือกเครื่องพิมพ์เพื่ออัพเดท] และดำเนินการติดตั้ง
ระบุไฟล์ inf ที่มีฟังก์ชันเพิ่มเครื่องพิมพ์ของ Windows
เมื่อติดตั้งไดรเวอร์ในเวอร์ชันที่เก่ากว่าไดรเวอร์ที่ติดตั้งอยู่แล้ว ถ้ามีกล่องโต้ตอบปรากฏขึ้นโดยถามว่าต้องการใช้ไฟล์ปัจจุบันหรือไม่ ให้อนุญาตให้ใช้ไฟล์เหล่านั้น
หากมีอักขระแบบไบต์คู่อยู่ในชื่ออุปกรณ์ในสภาพแวดล้อมระบบปฏิบัติการที่เป็นภาษาอังกฤษ คุณจะไม่สามารถดึงสถานะอุปกรณ์ได้จากหน้า [การตั้งค่าอุปกรณ์] > [เรียกใช้ข้อมูลสถานะอุปกรณ์] หากเกิดกรณีนี้ ให้เปลี่ยนชื่อให้ไม่มีอักขระแบบไบต์คู่
หากคุณกำลังใช้เครื่องพิมพ์ที่ใช้ร่วมกันในสภาพแวดล้อมเซิร์ฟเวอร์การพิมพ์ (Point and Print) คุณจำเป็นต้องติดตั้ง Canon Driver Information Assist Service ลงในคอมพิวเตอร์เซิร์ฟเวอร์เพื่อใช้ฟังก์ชันการดึงข้อมูลอุปกรณ์
นอกจากนี้ หากคุณกำลังใช้ Microsoft BiDi Communication แทน Canon Driver Information Assist Service คุณสามารถสลับไปมาระหว่างกันได้ใน [รายละเอียด] > [การตั้งค่าอื่นๆ] ในหน้า [การตั้งค่าอุปกรณ์]
เครื่องอาจไม่อ่านชื่อใน [โปรไฟล์] และชื่อของขนาดกระดาษแบบกำหนดเอง ทั้งนี้ขึ้นอยู่กับสภาพแวดล้อมที่ใช้งาน หากเกิดปัญหาเช่นนี้ให้ติดตั้งชุดภาษาที่เหมาะสม
ไม่สามารถติดตั้งซอฟต์แวร์ Add-in ที่จำหน่ายแยกต่างหากในไดรเวอร์นี้ได้
ข้อควรระวังและข้อจำกัดต่างๆ เมื่อพิมพ์
หากคุณพิมพ์เอกสารที่มีหน้าเลขคี่เป็นเอกสารสองด้านจากโปรแกรมประยุกต์ โปรแกรมประยุกต์จะแทรกหน้าว่างให้โดยอัตโนมัติเพื่อให้เลขหน้าเปลี่ยนเป็นหน้าเลขคู่ในกรณีดังกล่าว หน้าว่างที่แทรกโดยโปรแกรมประยุกต์จะถูกนับรวมเป็นหน้าที่พิมพ์ได้
หากต้องการใช้เครื่องพิมพ์นี้ คุณต้องตั้งค่าประเภทเครื่องพิมพ์ที่จะใช้ก่อน แล้วตามด้วยตัวเลือกที่ติดตั้งไว้ในเครื่องพิมพ์ในหน้า [การตั้งค่าอุปกรณ์] ของกล่องโต้ตอบคุณสมบัติเครื่องพิมพ์ หากคุณเลือกฟังก์ชันในไดรเวอร์เครื่องพิมพ์ที่ไม่มีในเครื่องพิมพ์ที่คุณกำลังใช้งาน อาจทำให้ได้งานพิมพ์ไม่ตรงตามที่ต้องการ
หากคุณกำหนดแหล่งจ่ายกระดาษที่ไม่ได้ติดตั้งอยู่ที่เครื่องพิมพ์ ระบบจะจ่ายกระดาษจากแหล่งจ่ายกระดาษที่เครื่องพิมพ์นั้นใช้เป็นหลัก
หากแหล่งจ่ายกระดาษที่คุณระบุไว้ไม่ตรงกับขนาดกระดาษ เครื่องอาจขัดข้อง
หากคุณกำหนดการพิมพ์ 2 ด้านสำหรับเครื่องพิมพ์ที่ไม่สนับสนุนการพิมพ์ 2 ด้าน ระบบจะพิมพ์เอกสารเพียงด้านเดียว
หากคุณเลือกการเย็บเล่มที่เครื่องพิมพ์ที่ไม่รองรับการเย็บเล่ม เอกสารจะถูกพิมพ์โดยไม่มีการเย็บเล่ม
หากคุณเลือกการเย็บมุงหลังคาสำหรับเครื่องพิมพ์ที่ไม่รองรับการการเย็บมุงหลังคา เอกสารจะถูกพิมพ์โดยไม่มีการเย็บมุงหลังคา
หากเลือก [วิธีการส่งออก] > [จัดเก็บ] เมื่อพิมพ์เอกสารจากเครื่องพิมพ์ที่ไม่ที่เก็บข้อมูลกล่องจดหมาย เอกสารจะถูกพิมพ์ตามปกติ หากมีข้อผิดพลาดปรากฏบนหน้าจอระบบสัมผัสของเครื่องพิมพ์และเครื่องพิมพ์ทำงานออฟไลน์ ระบบจะพิมพ์เอกสารเมื่อเครื่องกลับมาทำงานแบบออนไลน์อีกครั้ง
หากคุณระบุการจัดการ ID แผนกสำหรับเครื่องพิมพ์ที่ไม่มีการจัดการ ID แผนก จะมีข้อผิดพลาดเกิดขึ้น
ไดรเวอร์เครื่องพิมพ์อาจไม่รับรู้ตัวเลือกที่ติดตั้งในหน้า [การตั้งค่าอุปกรณ์] > [เรียกใช้ข้อมูลสถานะอุปกรณ์] ทั้งนี้ขึ้นอยู่กับตัวเลือกที่ใช้ร่วมกันของเครื่องพิมพ์ที่คุณใช้ ให้ตั้งค่าด้วยตนเองในหน้า [การตั้งค่าอุปกรณ์]
หากตั้งค่าฟังก์ชั่นที่ไดรเวอร์นี้ไม่รองรับที่แผงควบคุมของอุปกรณ์ที่คุณใช้ เครื่องจะใช้ฟังก์ชั่นที่ตั้งค่าบนแผงควบคุมของอุปกรณ์นี้เมื่อพิมพ์
ประเภทกระดาษและขนาดกระดาษที่ไม่สามารถป้อนเข้าเครื่องและฟังก์ชั่นที่ไม่สามารถใช้งานได้อาจเรียกดูได้จากหน้า [การตั้งค่าอุปกรณ์] > [เรียกใช้ข้อมูลสถานะอุปกรณ์] ทั้งนี้ขึ้นอยู่กับอุปกรณ์ที่คุณกำลังใช้งาน
ขนาดกระดาษแบบกำหนดเองซึ่งสามารถตั้งค่าได้สำหรับฟังก์ชันในหน้า [การตั้งค่าอุปกรณ์] > [การตั้งค่าการจัดเรียง] (การพิมพ์ 2 ด้าน การตั้งค่าขอบเย็บเล่ม ฯลฯ) จะแตกต่างกันไปสำหรับเครื่องพิมพ์แต่ละเครื่อง โปรดดูรายละเอียดในคู่มือการใช้งานที่ให้มากับเครื่องพิมพ์
เมื่ออุปกรณ์ถูกเชื่อมต่อผ่าน USB หรือ WSD คุณอาจไม่สามารถใช้ฟังก์ชันการดึงข้อมูลอุปกรณ์ ฟังก์ชันการจัดการ ID แผนก และฟังก์ชันการรับรองความถูกต้องของผู้ใช้ได้
ถ้าคุณพิมพ์เส้นแบบละเอียดตามแนวทแยงมุม เส้นเหล่านั้นอาจพิมพ์ไม่ถูกต้อง (โดยจะไม่ปรากฏบนหน้าหรืออาจปรากฏโดยไม่สมบูรณ์)
เมื่อพิมพ์จาก Internet Explorer และคำเตือนที่ยืนยันการใช้ Canon PageComposer ปรากฏขึ้น ให้ดำเนินการตามขั้นตอนต่อเนื่องและพิมพ์ต่อไป หากคุณไม่ต้องการให้กล่องโต้ตอบแสดงคำเตือนปรากฏขึ้นทุกครั้งที่พิมพ์ ให้เปิดใช้งาน [ไม่ต้องแสดงให้ฉันเห็นคำเตือนสำหรับโปรแกรมนี้อีกต่อไป] และให้ดำเนินการตามขั้นตอนต่อเนื่อง
หากคุณใช้ Server Core ในระบบปฏิบัติการ Windows Server การตั้งค่าการพิมพ์บางรายการจะไม่สามารถใช้ได้ในสภาพแวดล้อมแบบโลคัลหรือ Windows Remote Desktop
หากคุณคลิก [เรียกใช้ข้อมูลสถานะอุปกรณ์] ในหน้า [การตั้งค่าอุปกรณ์] ระบบจะดึงข้อมูลการกำหนดค่าของอุปกรณ์และการตั้งค่าหลายรายการในหน้า [การตั้งค่าอุปกรณ์] จะถูกกำหนดค่าโดยอัตโนมัติ อย่างไรก็ตาม [การตั้งค่าแหล่งจ่ายกระดาษ] ในหน้า [การตั้งค่าอุปกรณ์] และการตั้งค่าบางส่วนในกล่องโต้ตอบ [การตั้งค่าแบบละเอียด] ต้องได้รับการตั้งค่าด้วยตนเอง
รายการที่สามารถตั้งค่าได้ในหน้าจอการตั้งค่าการพิมพ์ของไดรเวอร์จะเปลี่ยนไปโดยขึ้นอยู่กับการตั้งค่าในหน้า [การตั้งค่าอุปกรณ์] หากคุณกำหนดค่าไดรเวอร์เองโดยใช้ Canon Driver Configuration Tool ให้ตั้งค่าแต่ละหน้าในหน้าจอการตั้งค่าการพิมพ์หลังจากตั้งค่าหน้า [การตั้งค่าอุปกรณ์]
เมื่อคุณเลือก [อัตโนมัติ [สี/ขาวดำ]] สำหรับ [โหมดสี] ในหน้า [การตั้งค่าพื้นฐาน]/[คุณภาพ] ระบบอาจนับกระดาษขาวดำเป็นหน้าสี ขึ้นอยู่กับการตั้งค่าข้อมูล แอปพลิเคชัน หรือไดรเวอร์ หากคุณต้องการพิมพ์เอกสารเป็นงานขาวดำ ให้เลือก [สีดำและสีขาว] สำหรับ [โหมดสี]
ถ้าคุณเลือกการพิมพ์สีที่เครื่องพิมพ์ระบบขาวดำ เอกสารจะถูกพิมพ์เป็นสีขาวดำ แต่คุณภาพการพิมพ์จะลดลงและจะใช้เวลาในการพิมพ์นาน
ขนาดกระดาษแบบกำหนดเองสามารถลงทะเบียนในหน้าจอการตั้งค่าการพิมพ์ที่ปรากฏขึ้นใน "ในการเปลี่ยนการตั้งค่าแรกเริ่ม" หลังจากเข้าสู่้ระบบด้วยสิทธิ์ของ Administrator ให้ลงทะเบียนขนาดกระดาษแบบกำหนดเองจาก [ตั้งค่าหน้ากระดาษ] > [ขนาดกระดาษแบบกำหนดเอง] ในหน้าจอตั้งค่าการพิมพ์
ในบางกรณีช่วงของขนาดกระดาษแบบกำหนดเองที่สามารถระบุได้โดยใช้ไดรเวอร์และขนาดกระดาษที่เครื่องพิมพ์สามารถพิมพ์ได้จะแตกต่างกัน สำหรับข้อมูลเกี่ยวกับขนาดกระดาษแบบกำหนดเองที่สามารถพิมพ์ได้ กรุณาดูที่คู่มือที่ให้มากับเครื่องพิมพ์
หากขนาดกระดาษที่ใส่ในแหล่งจ่ายกระดาษแตกต่างจากขนาดกระดาษเริ่มต้น ข้อความแสดงข้อผิดพลาดอาจปรากฏขึ้นบนแผงควบคุมของอุปกรณ์ที่ระบุว่าไม่มีกระดาษ หากกรณีนี้เกิดขึ้น ให้เรียกข้อมูลสถานะอุปกรณ์หรือเลือกโปรไฟล์การกำหนดค่าที่ตรงกับอุปกรณ์ในไดรเวอร์
หากคุณยกเลิกงานจากตัวจัดคิวขณะพิมพ์ผ่านการเชื่อมต่อ USB คุณอาจไม่สามารถพิมพ์ผ่านเครือข่ายได้ เมื่อต้องการให้สามารถพิมพ์ผ่านเครือข่ายได้ ให้ยกเลิกงานพิมพ์จากแผงควบคุมของอุปกรณ์
หากภาษาที่แสดงของไดรเวอร์และอุปกรณ์ไม่ตรงกัน ชื่องาน ชื่อผู้ใช้ หรือชื่อข้อมูลที่จัดเก็บไว้ ฯลฯ อาจไม่แสดงขึ้นอย่างถูกต้องบนอุปกรณ์
การพิมพ์อาจดำเนินการไม่ถูกต้องหากมีการตั้งค่าทั้งสองรายการต่อไปนี้
หน้า [การตั้งค่าอุปกรณ์] > [รายละเอียด] > หน้า [การจัดชุด] > [เรียงชุด [โดยอุปกรณ์]] > [ปิด]
[การจัดชุด] > [เรียงชุด]
หากจัดเก็บงานพิมพ์ที่ปลอดภัยไว้ในอุปกรณ์ งานพิมพ์อื่นๆ อาจไม่พิมพ์ หากคุณยังไม่สามารถพิมพ์งานพิมพ์อื่นได้หลังจากพิมพ์งานพิมพ์ที่ปลอดภัยออกมาแล้ว ให้พิมพ์ใหม่จากคอมพิวเตอร์
หากคุณระบุสำเนาเพื่อพิมพ์มากกว่าสองรายการ อาจเกิดสถานการณ์ต่อไปนี้ขึ้น
หากคุณระบุ [วิธีการส่งออก] > [การพิมพ์ที่ปลอดภัย] จะพิมพ์สำเนาหนึ่งรายการในแต่ละครั้งที่คุณป้อน [PIN]
หากคุณระบุ [วิธีการส่งออก] > [จัดเก็บ] จำนวนสำเนาที่จะพิมพ์และงานพิมพ์ซึ่งระบุไว้ที่อุปกรณ์จะถูกบันทึกไว้ และจำนวนสำเนาสำหรับแต่ละงานจะเป็นหนึ่งรายการ
ในกรณีนี้ หากคุณตั้งค่าอย่างใดอย่างหนึ่งต่อไปนี้ การพิมพ์จะดำเนินการได้อย่างถูกต้อง
[การจัดคิวที่โฮสต์] > [ปิดใช้งาน]
[ผลงาน PS จากแอพพลิแคชั่น] > [ปิด]
หากคุณใช้งานผลิตภัณฑ์นี้ในประเทศญี่ปุ่น ให้ปฏิบัติตามข้อจำกัดต่อไปนี้
หากตั้งค่า [ลิ้นชัก 2] สำหรับแหล่งจ่ายกระดาษของส่วนป้อนซองในหน้า [การตั้งค่าอุปกรณ์] จะไม่สามารถป้อนซองในขนาดต่อไปนี้ให้ถูกต้องได้
[Envelope Monarch]/[Envelope No. 10 (COM10)]/[Envelope DL]/[Envelope C5]/[Envelope B5]
แม้ว่าจะเลือก [2/3 รู]/[2/4 รู]/[4 รู [Swedish]] ในหน้า [การตั้งค่าอุปกรณ์] > [การตั้งค่าการจัดเรียง] > [เจาะรู] รูเจาะแบบ [3 รู] หรือ [4 รู [Swedish]] จะทำไม่ได้เพราะอุปกรณ์ไม่รองรับ
เมื่อคุณเลือก [กระดาษแถบชื่อ] สำหรับ [แผ่นที่จะแทรก] และเลือก [ลิ้นชัก 2] สำหรับ [แหล่งจ่ายกระดาษ] ในกล่องโต้ตอบ [การตั้งค่าแผ่นแทรก] ของหน้า [แหล่งจ่ายกระดาษ] กระดาษแถบชื่อจะพิมพ์ออกมาไม่ถูกต้องจากอุปกรณ์ที่ไม่รองรับการตั้งค่าดังกล่าวร่วมกัน
การพิมพ์อาจนานกว่าปกติในกรณีต่อไปนี้ ทั้งนี้ขึ้นอยู่กับเครื่องพิมพ์ที่คุณใช้
เมื่อคุณเลือกแนวตั้งเมื่อพิมพ์จากแหล่งจ่ายกระดาษขนาด A4 (แนวนอน)
เมื่อคุณเลือกแนวนอนเมื่อพิมพ์จากแหล่งจ่ายกระดาษขนาด A4R (แนวตั้ง)
เมื่อคุณเลือกพิมพ์กระดาษขนาด A3 ในแนวนอน
ในกรณีนี้ ถ้าคุณตั้งค่า [การดำเนินการสำหรับการหมุนข้อมูล] ในแผ่นงาน [การตั้งค่าอุปกรณ์] > [รายละเอียด] > หน้า [แหล่งจ่ายกระดาษ] อย่างเหมาะสม คุณอาจสามารถปรับปรุงความเร็วในการพิมพ์ได้
ตั้งค่า [ฟังก์ชั่น [พับ + ตัดขอบ] ของ [การตั้งค่าการเย็บมุงหลังคา]] ด้วยตนเองหากคุณมีชุดจัดชุดที่รองรับฟังก์ชั่น
ตั้งค่า [ออฟเซ็ตเมื่อระบุการเย็บเล่ม] ด้วยตนเองหากคุณมีชุดจัดชุดที่รองรับฟังก์ชั่น
ตั้งค่า [ฟังก์ชั่น [ระบุจำนวนชุดสำเนาที่จะป้อนกระดาษ]] ด้วยตนเองหากคุณใช้ชุดป้อนกระดาษ
ถ้าคุณเปลี่ยนชื่อของอุปกรณ์ การตั้งค่าโปรไฟล์บางรายการที่ลงทะเบียนในไดรเวอร์ (โปรไฟล์ที่เพิ่มจากคุณสมบัติของเอกสาร) จะถูกลบออก ถ้าคุณต้องการบันทึกโปรไฟล์ ก่อนเปลี่ยนชื่อของอุปกรณ์ ให้บันทึกการตั้งค่าโปรไฟล์เป็นไฟล์ แล้วนำเข้าไฟล์ที่บันทึกนั้นหลังจากที่เปลี่ยนชื่อของอุปกรณ์
สำหรับไดรเวอร์ UFR II/LIPSLX
ขึ้นอยู่กับอุปกรณ์ที่คุณกำลังใช้งาน ผลการพิมพ์อาจไม่ถูกต้อง ถ้ามีการตั้งค่ากระดาษขนาดยาวเป็นขนาดกระดาษแบบกำหนดเอง และแนวการพิมพ์ได้รับการตั้งค่าเป็นแนวนอน ในกรณีนี้ ให้รับข้อมูลอุปกรณ์หรือตั้งค่าแผ่นงาน [การตั้งค่าอุปกรณ์] > [รายละเอียด] > หน้า [ตั้งค่าหน้ากระดาษ] > [หมุนข้อมูลเมื่อพิมพ์บนกระดาษยาว] > [เปิด]
สำหรับไดรเวอร์ PCL6
ขึ้นอยู่กับอุปกรณ์ที่คุณกำลังใช้งาน ผลการพิมพ์อาจไม่ถูกต้อง ถ้ามีการตั้งค่ากระดาษขนาดยาวเป็นขนาดกระดาษแบบกำหนดเอง และแนวการพิมพ์ได้รับการตั้งค่าเป็นแนวนอน ในกรณีนี้ ให้รับข้อมูลอุปกรณ์หรือตั้งค่าแผ่นงาน [การตั้งค่าอุปกรณ์] > [รายละเอียด] > หน้า [ตั้งค่าหน้ากระดาษ] > [หมุนข้อมูลเมื่อพิมพ์บนกระดาษยาว] > [เปิด]
เมื่อสร้างแบบฟอร์มการโอเวอร์เลย์บนคอมพิวเตอร์เครื่องหนึ่ง คุณจะไม่สามารถระบุคอมพิวเตอร์เครื่องอื่นในเครือข่ายเป็นตำแหน่งที่ตั้งในการบันทึกไฟล์แบบฟอร์มใหม่ได้
แม้ว่าคุณจะเปิดใช้งานฟังก์ชันลำดับความสำคัญความเร็วใน [การดำเนินการบีบอัดสำหรับการโอนย้ายข้อมูล] ขึ้นอยู่กับสภาพแวดล้อมที่คุณกำลังใช้งาน และข้อมูลเครื่องพิมพ์ การพิมพ์อาจใช้เวลามากกว่าเมื่อเปิดใช้งานฟังก์ชันลำดับความสำคัญของภาพ
แบบอักษร TrueType บางรายการไม่สามารถพิมพ์ได้อย่างถูกต้อง หากเกิดกรณีดังกล่าว คุณควรปิดใช้งานการตั้งค่า [ใช้แบบตัวอักษรเครื่องพิมพ์] ในกล่องโต้ตอบ [การตั้งค่าขั้นสูง] เพื่อให้แน่ใจว่าแบบอักษรทั้งหมดได้รับการดาวน์โหลดในเอกสาร แทนที่จะใช้เฉพาะแบบอักษรที่อยู่ในเครื่องพิมพ์เท่านั้น กล่องโต้ตอบ [การตั้งค่าขั้นสูง] จะปรากฏขึ้นเมื่อคลิกปุ่ม [การตั้งค่าขั้นสูง] ในหน้า [คุณภาพ]
ข้อความที่หมุนจะถูกพิมพ์อย่างไม่ถูกต้องในบางโปรแกรม เมื่อ [โหมด TrueType] ตั้งค่าอยู่ที่ [ดาวน์โหลดเป็น TrueType] หรือ [ดาวน์โหลดเป็นภาพบิต] ในกล่องโต้ตอบ [การตั้งค่าขั้นสูง] กล่องโต้ตอบ [การตั้งค่าขั้นสูง] จะปรากฏขึ้นเมื่อคลิกปุ่ม [การตั้งค่าขั้นสูง] ในชีต [คุณภาพ]
เมื่อคุณใช้ฟังก์ชั่นการพับ อาจเกิดกรณีที่กระดาษไม่ถูกพับหรือพับไปในทิศทางที่คุณไม่ได้ตั้งใจพับ
สำหรับไดรเวอร์ PS3
PostScript ไม่สนับสนุน ROP (Raster Operation) ดังนั้น การพิมพ์อาจดำเนินการไม่ถูกต้องหากมีการระบุการประมวลผล ROP จากแอปพลิเคชัน
เมื่อพิมพ์จาก Illustrator CS ข้อความจะปรากฏขึ้นเพื่อแสดงว่าไฟล์ PPD ที่คุณระบุไว้ไม่ถูกต้อง อย่างไรก็ตาม ให้คลิก [ตกลง] ในกล่องข้อความเพื่อดำเนินการพิมพ์ต่อไป
โปรแกรมบางโปรแกรมจะส่งคำสั่ง PostScript ไปยังเครื่องพิมพ์โดยตรง เมื่อใช้งานไดรเวอร์เครื่องพิมพ์ PostScript สำหรับโปรแกรมเหล่านี้ ฟังก์ชันต่อไปนี้จะไม่สามารถใช้งานได้
จากหน้า [การตั้งค่าพื้นฐาน]/[ตั้งค่าหน้ากระดาษ]: [เค้าโครงหน้า], [การเปลี่ยนขนาดด้วยตัวเอง]
จากชีต [ตั้งค่าหน้ากระดาษ]: [ลายน้ำ]
จากหน้า [การตั้งค่าพื้นฐาน]/[การจัดชุด]: [เรียงชุด], [เย็บเล่ม + เรียงชุด] (สำหรับเครื่องพิมพ์ที่ไม่ได้ติดตั้งฮาร์ดดิสก์เสริม)
จากชีต [แหล่งจ่ายกระดาษ]: [การเลือกกระดาษ]
จากชีต [คุณภาพ]: [พิมพ์เป็นภาพเนกาทีฟ], [พิมพ์เป็นภาพในกระจก]
*** คุณสามารถใช้ฟังก์ชันข้างต้นได้เมื่อการตั้งค่า [ผลงาน PS จากแอพพลิแคชั่น] ในชีต [การตั้งค่าอุปกรณ์] ตั้งค่าอยู่ที่ [ปิด]
ข้อควรระวังและข้อจำกัดต่างๆ เมื่อใช้ฟังก์ชั่นตัวประมวลผลการพิมพ์
ใช้ฟังก์ชั่นตัวประมวลผลการพิมพ์โดยเปิดใช้งาน [ดำเนินการประมวลผลด้วยตัวประมวลผลการพิมพ์] ในหน้า [การตั้งค่าอุปกรณ์] > [รายละเอียด] > หน้า [การตั้งค่าอื่นๆ] อย่างไรก็ตาม โดยทั่วไปแล้วจะไม่จำเป็นต้องใช้ฟังก์ชั่นตัวประมวลผลการพิมพ์
เมื่อเปิดใช้ฟังก์ชั่นตัวประมวลผลการพิมพ์ ให้ปฏิบัติตามขั้นตอนต่อไปนี้เพื่อตรวจสอบว่าตั้งค่าชื่อตัวประมวลผลการพิมพ์เป็น "CnXP0PP" หากไม่ได้ตั้งค่าเป็น "CnXP0PP" อาจเกิดข้อจำกัดกับฟังก์ชั่นบางอย่างได้
1. เลือกอุปกรณ์ที่จะตั้งค่าในรายการเครื่องพิมพ์ Windows → แสดงหน้าจอคุณสมบัติของเครื่องพิมพ์
หากแสดงจาก [การตั้งค่า] ในเมนูเริ่ม
(1) แสดง [Bluetooth และอุปกรณ์] (หรือ [อุปกรณ์])
(2) ใน [เครื่องพิมพ์และสแกนเนอร์] แสดงหน้าจอการจัดการสำหรับอุปกรณ์เพื่อตั้งค่า
หากต้องการแสดงหน้าจอการจัดการ ให้คลิกที่อุปกรณ์หรือคลิก [จัดการ] สำหรับอุปกรณ์ที่ตรงกัน
(3) คลิก [คุณสมบัติของเครื่องพิมพ์] สำหรับอุปกรณ์เพื่อตั้งค่า
หากแสดงจาก [แผงควบคุม]
(1) แสดง [อุปกรณ์และเครื่องพิมพ์]
หากหน้าจอ [การตั้งค่า] แสดงขึ้นมา โปรดดูขั้นตอนข้างต้นสำหรับการแสดงหน้าจอจาก [การตั้งค่า]
(2) จากรายการเครื่องพิมพ์ คลิกขวาที่อุปกรณ์ที่จะตั้งค่า → เลือก [คุณสมบัติเครื่องพิมพ์] จากเมนูที่แสดง
2. ในหน้าจอคุณสมบัติของเครื่องพิมพ์ แสดงหน้า [ขั้นสูง] → คลิก [ตัวประมวลผลการพิมพ์]
3. ในกล่องโต้ตอบที่แสดง ให้ตรวจสอบตัวประมวลผลการพิมพ์ที่เลือก
เมื่อเปิดใช้งานฟังก์ชั่นตัวประมวลผลการพิมพ์ ต้องปฏิบัติตามข้อจำกัดต่อไปนี้
เมื่อกำลังใช้งานฟังก์ชั่นต่อไปนี้ จำเป็นต้องตั้งค่าข้อมูลที่จำเป็นก่อนจะพิมพ์
[การพิมพ์ที่ปลอดภัย]/[การจัดการ ID แผนก]/[การรับรองความถูกต้องของผู้ใช้]
คุณไม่สามารถใช้ฟังก์ชั่น [แก้ไขและดูภาพตัวอย่าง]
จำนวนหน้าที่แสดงในหน้าจอของระบบปฏิบัติการสำหรับแสดงงานและจำนวนหน้าจริงที่จะพิมพ์อาจแตกต่างกัน
เมื่อใช้การพิมพ์โอเวอร์เลย์ คุณไม่สามารถเลือกไฟล์ฟอร์มบนโฮสต์ได้
หากไม่ได้ตั้งค่าข้อมูลที่จำเป็นก่อนพิมพ์ งานพิมพ์อาจถูกยกเลิกขณะทำงานพิมพ์
เมื่อดำเนินการพิมพ์หนังสือที่มีการเย็บมุงหลังคา การพิมพ์จะดำเนินการไม่ถูกต้องหากมีเกินจำนวนหน้าที่สามารถเย็บมุงหลังคาได้โดยอุปกรณ์นี้ โปรดดูคู่มือของอุปกรณ์ล่วงหน้าเพื่อตั้งค่าจำนวนหน้าที่สามารถเย็บมุงหลังคาได้
ข้อจำกัดของรุ่นเครื่องพิมพ์เฉพาะ
หากคุณใช้ iR-ADV C2020/2030 โดยที่ไม่มีฮาร์ดดิสก์เสริมหรือ iR-ADV C2020L/2030L คุณจะไม่สามารถใช้ฟังก์ชันต่อไปนี้ได้:
[การพิมพ์ที่ปลอดภัย]
[เลื่อนระดับพิมพ์]
เมื่อบันทึกข้อมูลการพิมพ์ในอินบ็อกซ์ของเครื่องพิมพ์ซีรี่ส์ iR การตั้งค่ารูปแบบการพิมพ์ (การพิมพ์ 1 ด้าน / การพิมพ์ 2 ด้าน) การตั้งค่าแหล่งจ่ายกระดาษ รวมถึงการตั้งค่าเค้าโครงหน้า และการเปลี่ยนขนาด ฯลฯ ที่แสดงในแผงควบคุมของเครื่องพิมพ์จะไม่ถูกต้อง อย่างไรก็ตามการพิมพ์จะเป็นไปตามที่ตั้งค่าไว้
สำหรับเครื่องพิมพ์ซีรี่ส์ iR บางรุ่น หากไม่สามารถเข้าเล่มที่ตำแหน่งที่กำหนดได้ เอกสารจะถูกพิมพ์ออกมาโดยไม่มีการเย็บเล่ม
สำหรับเครื่องพิมพ์ iR บางรุ่น หากคุณระบุตำแหน่งการเย็บเล่มสำหรับข้อมูลการพิมพ์แนวนอนที่บันทึกอยู่ในอินบ็อกซ์ที่แผงควบคุมของเครื่องพิมพ์ ตำแหน่งการเย็บเล่มที่ด้านแนวตั้งของงานพิมพ์อาจแตกต่างจากที่กำหนด
เมื่อบันทึกข้อมูลการพิมพ์ในกล่องขาเข้าในเครื่องพิมพ์ iR ซีรี่ส์บางเครื่อง จำนวนสำเนาที่ตั้งค่าไว้อาจปรากฏไม่ถูกต้องบนแผงควบคุมของเครื่องพิมพ์ ถ้าคุณเลือก [ปิด] สำหรับ [การจัดชุด] เมื่อบันทึกข้อมูลในกล่องขาเข้า ให้เลือกการตั้งค่าที่ไม่ใช่ [ปิด] สำหรับ [การจัดชุด]
หากคุณใช้ imageRUNNER ADVANCE C2020/C2020F/C2030/C2030F [หมุน] จะสามารถใช้ได้เมื่อคุณเลือกหน้า [การตั้งค่าอุปกรณ์] เท่านั้น > [รายละเอียด] > หน้า [การจัดชุด] > [เรียงชุด [โดยอุปกรณ์]] > [เปิด]
หากคุณใช้ imageRUNNER ADVANCE C2020/C2020F/C2030/C2030F กระดาษยาวที่มีขนาดกระดาษแบบกำหนดเองและฟังก์ชันการพิมพ์ที่ปลอดภัยของอุปกรณ์จะสนับสนุนโดยเวอร์ชันฟังก์ชัน 2.0 หรือสูงกว่า
หากคุณใช้ iR-ADV C2020/2030, C2020i/2030i, C2020L/2030L หรือ C2025 ให้ปฏิบัติตามข้อจำกัดต่อไปนี้เมื่อคุณตั้งค่า [ความละเอียด] เป็น [1200 dpi] ในกล่องโต้ตอบ [การตั้งค่าขั้นสูง] ของชีต [คุณภาพ]:
คุณสามารถตั้งค่า [ตำแหน่งการเย็บเล่ม] เป็นด้านยาวของกระดาษ A4 ได้เท่านั้น
คุณไม่สามารถใช้ [หมุน] และการตั้งค่า [พิมพ์โดยใช้ขนาดกระดาษ/การวางแนวแบบผสม] ในชีต [การจัดชุด]
ทั้งนี้ ขึ้นอยู่ฟังก์ชันของเวอร์ชันเครื่องพิมพ์ที่คุณใช้งาน คุณอาจไม่สามารถใช้การตั้งค่า [การเรียงหมายเลขชุดสำเนา] ในกล่องโต้ตอบ [การตั้งค่าขั้นสูง] ของชีต [การจัดชุด] ได้
หากคุณใช้ imageRUNNER ADVANCE C350F คุณจะไม่สามารถใช้ [ฟังก์ชั่น [หมุน]]
หากคุณใช้ imageRUNNER ADVANCE C351 ให้แน่ใจว่าตั้งค่า [ลิ้นชัก/ตลับเพิ่มเติม] ในกล่องโต้ตอบ [แหล่งจ่ายกระดาษ] ของหน้า [การตั้งค่าอุปกรณ์] เป็น [ลิ้นชัก x 3]
หากคุณใช้งาน imageRUNNER ADVANCE C7065/C7055 ในประเทศญี่ปุ่น เครื่องจะไม่รองรับฟังก์ชันที่ช่วยให้คุณเลือก [พัก] จาก [วิธีการส่งออก] ขณะพิมพ์
หากคุณใช้ imageRUNNER ADVANCE 8085/8095/8105 ที่มีชุดจัดชุดเย็บเล่ม-F1 หรือชุดจัดชุดหนังสือ-F1 เสริมติดอยู่ คุณไม่สามารถพิมพ์โปสการ์ดหรือขนาดกระดาษแบบกำหนดเองได้ (ที่มีความสูง 148.0 ถึง 181.9 มม.)
ตั้งค่า [เปิดใช้งานรายการตั้งค่าสำหรับการตั้งค่าการตัดขอบกับกระดาษ 13x19] ด้วยตนเองหากคุณใช้ imagePRESS C6010/C6011 หรือ imagePRESS C7010VP/C7011VP
สำหรับเครื่องพิมพ์ซีรี่ส์ imagePRESS บางรุ่น หากคุณระบุการเข้าเล่มแบบ Eco (ไม่ใช้ลวดเย็บ) สำหรับตำแหน่งที่ไม่สามารถกำหนดได้ เอกสารจะถูกพิมพ์ออกมาโดยไม่มีการเย็บเล่มแบบ Eco (ไม่ใช้ลวดเย็บ)
หากตั้งค่า [โปรไฟล์การกำหนดค่า] เป็น [การกำหนดค่าพื้นฐาน] หรือ [การกำหนดค่าพื้นฐาน (เข้ากันได้)] ข้อมูลต่อไปนี้อาจเกิดขึ้นขณะพิมพ์ด้วยเครื่องพิมพ์ Canon LBP
งานพิมพ์อาจจะพิมพ์โดยไม่มีการรับรองความถูกต้องของ [PIN] แม้ว่าคุณจะตั้งค่า [การพิมพ์ที่ปลอดภัย]
งานพิมพ์และชื่อผู้ใช้อาจปรากฏเป็น "--" บนแผงควบคุมของอุปกรณ์

ชื่อยี่ห้อและชื่อผลิตภัณฑ์ทั้งหมดที่ปรากฏบนเอกสารนี้เป็นเครื่องหมายการค้าจดทะเบียนหรือเครื่องหมายการค้าของเจ้าของยี่ห้อหรือผลิตภัณฑ์นั้นๆ
All other trademarks are the property of their respective owners.
ใบอนุญาตการใช้สิทธิ์ MIT (MIT)
Copyright (c) 2007 James Newton-King
อนุญาตให้ใช้สิทธิ์ ณ ที่นี้โดยไม่มีค่าใช้จ่ายแก่บุคคลใดๆ ที่ได้รับสำเนาของซอฟต์แวร์นี้และไฟล์เอกสารที่เกี่ยวข้อง ("ซอฟต์แวร์") เพื่อจัดการในซอฟต์แวร์โดยไม่มีข้อจำกัด รวมถึงแต่ไม่จำกัดเพียงสิทธิ์ในการใช้ คัดลอก แก้ไข ผสานรวม เผยแพร่ แจกจ่าย อนุญาตให้ใช้สิทธิ์ช่วง และ/หรือจำหน่ายสำเนาของซอฟต์แวร์ และอนุญาตให้บุคคลที่ซอฟต์แวร์ได้รับการปรับแต่งมาให้ทำเช่นนั้น ภายใต้เงื่อนไขต่อไปนี้:
คำประกาศลิขสิทธิ์ข้างต้นและคำประกาศการอนุญาตนี้จะรวมอยู่ในสำเนาทั้งหมดหรือบางส่วนที่สำคัญของซอฟต์แวร์
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.

Copyright Canon Inc. 2016