Controlador de la impressora Canon Generic Plus UFR II/LIPSLX/PCL6/PS3 versió 2.90 per a Microsoft Windows
Abans d'utilitzar aquest programari, assegureu-vos de llegir l'ACORD DE LLICÈNCIA DEL PROGRAMARI DE CANON que es mostra durant la instal·lació. També podeu revisar l'ACORD DE LLICÈNCIA DEL PROGRAMARI DE CANON (EULAca-ES.rtf) emmagatzemat a la carpeta [misc] del CD-ROM que l'acompanya o de la carpeta del controlador que s'ha descarregat.
En aquest fitxer hi ha informació addicional per ajudar-vos a instal·lar i utilitzar aquest controlador d'impressora amb el Microsoft Windows.
Igual que la majoria dels productes de software i hardware, hi ha determinada informació que només està disponible una vegada s'ha creat el manual. La informació actualitzada relativa a aquest controlador d'impressora es pot trobar a aquest fitxer. Si necessiteu més ajuda, poseu-vos en contacte amb el proveïdor local de Canon.
CONTINGUT
Descripció general
Requisits del sistema
Instal·lació del controlador
Configuració de les opcions d'impressió des del controlador
Consulta de l'Ajuda
Precaucions, limitacions i restriccions durant la instal·lació
Precaucions, limitacions i restriccions durant la impressió
Precaucions i restriccions en utilitzar la funció del processador d'impressió
Limitacions de determinats models d'impressora
Descripció general
Amb aquest controlador podreu imprimir documents des d'aplicacions del Windows. També admet les funcions següents.
- Canon Driver Configuration Tool
Podeu canviar les opcions predeterminades de fàbrica del controlador per crear opcions personalitzades amb el Canon Driver Configuration Tool. Per obtenir més informació sobre aquesta utilitat, consulteu a la guia de l'usuari el Canon Driver Configuration Tool.
En crear un controlador personalitzat a partir d'aquest controlador, feu servir la versió 4.20 o posterior de Canon Driver Configuration Tool.
Requisits del sistema
Aquest controlador es pot utilitzar amb els entorns de sistema següents.
Sistemes operatius
Microsoft Windows 10/11
Microsoft Windows Server 2012/2012 R2/2016/2019/2022
Per a entorns informàtics basats en servidor:
Sistemes operatius en entorns de servidor:
Microsoft Windows Server 2012/2012 R2/2016/2019/2022
Components de servidor:
Citrix Virtual Apps and Desktops 7 1912(LTSR)/2203(LTSR)/2206/2209/2212
VMware vSphere 6.7/7.0/8.0
Microsoft Application Virtualization (App-V)
Remote Desktop Service on Windows Server 2012 R2/2016/2019/2022
Sistemes operatius per a un servidor de clúster:
Microsoft Windows Server 2012/2012 R2/2016/2019/2022
Ordinador
Un ordinador en què el programari del sistema operatiu anterior s'executi correctament
Tanmateix, l’arquitectura ARM no està admesa.
Instal·lació del controlador
Us recomanem que utilitzeu l'instal·lador per actualitzar o afegir un controlador. També podeu actualitzar o afegir un controlador des de l'Auxiliar d'addició d'impressores.
Per obtenir detalls sobre el procediment d'instal·lació, consulteu la guia d'instal·lació al lloc del portal Canon (https://oip.manual.canon/).
Podeu consultar els advertiments relatius a la instal·lació a "Precaucions, limitacions i restriccions durant la instal·lació".
Configuració de les opcions d'impressió des del controlador
Per configurar les opcions d'impressió mitjançant el controlador, seguir el procediment de més avall.
Per canviar les opcions predeterminades
Obriu la pantalla d’opcions d’impressió i configureu les opcions predeterminades del controlador seguint un dels procediments de més avall.
Si ho visualitzeu des de [Configuració] al menú Inicia
1. Visualitzeu [Bluetooth i dispositius] (o [Dispositius]).
2. A [Impressores i escàners], obriu la pantalla d’administració del dispositiu a configurar.
Per obrir la pantalla d’administració, feu clic al dispositiu o bé feu clic a [Administra] per al dispositiu corresponent.
3. Feu clic a [Preferències d'impressió] per al dispositiu a configurar.
Si ho visualitzeu des del [Tauler de control] de Windows
1. Visualitzeu [Dispositius i impressores].
Si apareix la pantalla [Configuració], consulteu el procediment anterior per veure la pantalla a partir de [Configuració].
2. A la llista d’impressores, feu clic amb el botó dret del ratolí sobre el dispositiu a configurar → seleccioneu [Preferències d'impressió] al menú que apareix.
Per configurar en imprimir
1. Seleccioneu el menú d’impressió de l’aplicació.
2. A la pantalla d’impressió que apareixerà, seleccioneu el dispositiu que feu servir → feu clic a [Preferències].
En funció de l’aplicació, [Preferències] pot anomenar-se "Propietats de la impressora" o "Propietats".
Consulta de l'Ajuda
Per tal de conèixer millor l'ús del manuals en línia, CANON INC. fa servir eines d'anàlisi web proporcionades per Google Analytics. Amb l'ús Google Analytics no s'adquireix cap informació que identifiqui personalment els nostres clients. Podeu veure'n els detalls a continuació.
http://www.google.com/policies/privacy/partners/
Per obtenir informació sobre com evitar l'ús de dades per part de Google Analytics, vegeu a continuació.
https://tools.google.com/dlpage/gaoptout
Precaucions, limitacions i restriccions durant la instal·lació
Si canvieu els privilegis d'usuari de l'ordinador que utilitzeu i executeu l'instal·lador, és possible que la instal·lació no es realitzi correctament. En aquest cas, inicieu sessió com a Administrator i, a continuació, torneu a intentar la instal·lació.
Si feu servir aquest controlador en un entorn informàtic basat en servidors, feu servir un sistema operatiu compatible amb el controlador de l’ordinador client.
En instal·lar un controlador en un PC servidor amb una impressora SMB (xarxa NetBIOS) emprada com a impressora compartida, feu servir l'Auxiliar d'addició d'impressores per instal·lar-la com a impressora de xarxa.
En entorns on hi hagi instal·lat Server Core en un sistema operatiu Windows Server, no podeu utilitzar aquest instal·lador del controlador. Feu servir la funció d'instal·lació del sistema operatiu per a instal·lar el controlador.
Si instal·leu aquest controlador mitjançant l'instal·lador amb opcions predeterminades, tots els controladors Generic Plus que ja estiguin instal·lats s'actualitzaran a les versions més recents. Per afegir la versió més recent d'un controlador sense actualitzar els controladors ja instal·lats, ho podeu fer amb un dels procediments següents.
A la pantalla per consultar la [Llista d'impressores per a la instal·lació de controladors] que es mostra durant la instal·lació, seleccioneu i elimineu els dispositius que no vulgueu actualitzar a [Seleccioneu les impressores per actualitzar], i seguiu endavant amb la instal·lació.
Especifiqueu un fitxer inf amb la funció d'afegir impressora de Windows.
En instal·lar una versió anterior del controlador que la que ja teniu instal·lada, si apareix un quadre de diàleg demanant-vos si voleu fer servir els fitxers actuals, permeteu que es facin servir.
Si el nom del dispositiu conté caràcters de dos bytes en un sistema operatiu en anglès, no podreu recuperar l'estat del dispositiu al full [Opcions del dispositiu] > [Recupera la informació d'estat del dispositiu]. En aquest cas, canvieu el nom del dispositiu per un altre que no contingui caràcters de dos bytes.
Si feu servir una impressora compartida en l'entorn d'un servidor d'impressió (Point and Print), caldrà que instal·leu el Canon Driver Information Assist Service a l'ordinador del servidor per poder utilitzar la funció d'obtenció d'informació del dispositiu.
Així mateix, si feu servir Microsoft BiDi Communication en lloc de Canon Driver Information Assist Service, podeu alternar entre ambdues a [Detalls] > [Altres opcions], al full [Opcions del dispositiu].
En funció de l'entorn que utilitzeu, és possible que els noms de [Perfil] i de les mides de paper personalitzades siguin inintel·ligibles. En aquest cas, instal·leu el paquet d'idioma apropriat.
En aquest controlador no es pot instal·lar programari addicional venut per separat.
Precaucions, limitacions i restriccions durant la impressió
Si imprimiu un document amb un nombre senar de pàgines com a document de doble cara des d'una aplicació, aquesta podrà introduir automàticament una pàgina en blanc per tal que el nombre total de pàgines sigui parell. Quan això es produeix, la pàgina en blanc introduïda per l'aplicació es compta igual que en el cas de les pàgines impreses.
Per utilitzar aquesta impressora, abans heu d'establir el tipus d'impressora que esteu utilitzant i les opcions que hi ha instal·lades a la impressora al full [Opcions del dispositiu] del quadre de diàleg de propietats de la impressora. Si seleccioneu funciones del controlador d'impressora que no estiguin disponibles per a la impressora que estigueu utilitzant, és possible que els resultats d'impressió siguin diferents dels esperats.
Si establiu un origen del paper que no estigui instal·lat a la impressora, se subministrarà el paper des de l'origen del paper prioritàri de la impressora.
Si l'origen del paper que heu especificat i la mida del paper no coincideixen, es produirà un error.
Si especifiqueu la impressió a doble cara per a una impressora que no admeti la impressió a doble cara, el document només s'imprimirà en una cara del paper.
Si especifiqueu l'engrapat per a una impressora que no l'admet, el document s'imprimirà sense grapes.
Si especifiqueu el grapat a cavallet per a una impressora que no l'admet, el document s'imprimirà sense grapat a cavallet.
Si seleccioneu [Mètode de sortida] > [Emmagatzema] quan imprimiu amb una impressora que no admet l'emmagatzematge de bústia de correu, el document s'imprimirà normalment. Si apareix un error a la pantalla tàctil de la impressora i la impressora es desconnecta, el document s'imprimirà quan torni a connectar-se.
Si especifiqueu la gestió d'ID de departament per a una impressora que no disposi de gestió d'ID de departament, es produirà un error.
Segons la combinació d'opcions de la impressora que utilitzeu, és possible que el controlador d'impressora no reconegui les opcions instal·lades al full [Opcions del dispositiu] > [Recupera la informació d'estat del dispositiu]. Per utilitzar les opcions no reconegudes, establiu-les de forma manual al full [Opcions del dispositiu].
Si al tauler de control del dispositiu que feu servir es configuren funcions no compatibles amb aquest controlador, en imprimir s’habilitaran les funcions configurades al tauler de control del dispositiu.
En funció del dispositiu que feu servir, és possible que pugueu recuperar els tipus i mides de paper que no es puguin subministrar i la informació sobre funcions no utilitzables al full [Opcions del dispositiu] > [Recupera la informació d'estat del dispositiu].
Les mides de paper personalitzades que es poden configurar per a les funcions del full [Opcions del dispositiu] > [Opcions d'acabat] (impressió a doble cara, engrapat, etc.) varien en funció de la impressora. Per obtenir més informació, consulteu el manual que s'inclou amb la impressora.
En connectar un dispositiu mitjançant USB o WSD, es possible que no pugueu utilitzar la funció d'obtenció de informació del dispositiu, la funció Gestió d'ID de departament ni la funció Autenticació d'usuari.
Si imprimiu línies fines en diagonal, és possible que aquestes línies no s'imprimeixin correctament (que no apareguin a la pàgina o que semblin discontínues).
Si en imprimir des de Internet Explorer apareix una advertència confirmant l’ús de Canon PageComposer, permeteu que continuï el procediment i seguiu amb la impressió. Si no voleu que aparegui un quadre de diàleg cada cop que imprimiu, activeu [No tornis a mostrar l'advertiment per a aquest programa] i permeteu que el procediment continuï.
Si feu servir Server Core en un sistema operatiu Windows Server, algunes opcions d’impressió no estaran disponibles en un entorn local o en un entorn de Windows Remote Desktop.
Si feu clic a [Recupera la informació d'estat del dispositiu] al full [Opcions del dispositiu], s'obtindrà la informació de configuració del dispositiu i moltes de les [Opcions del dispositiu] es configuraran de forma automàtica. No obstant això, l'opció [Configuració de l'origen del paper] del full [Opcions del dispositiu] i algunes de les opcions del quadre de diàleg [Configuració detallada] s'han de configurar de forma manual.
Les opcions que es poden configurar a la pantalla d’opcions d’impressió del controlador canvien en funció de les opcions del full [Opcions del dispositiu]. Si personalitzeu el controlador amb Canon Driver Configuration Tool, configureu els diferents fulls de la pantalla d’opcions d’impressió després de configurar el full [Opcions del dispositiu].
En seleccionar [Auto [Color/B/N]] al [Mode de color] al full [Opcions bàsiques]/[Qualitat], és possible que les pàgines en blanc i negre es comptin com a pàgines en color, en funció de les dades, l’aplicació o les opcions del controlador. Si voleu imprimir un document com a tasca en blanc i negre, seleccioneu [Blanc i negre] a [Mode de color].
Si especifiqueu la impressió en color per a una impressora en blanc i negre, el document s'imprimirà en blanc i negre, però és possible que es deteriori la qualitat d'impressió i que la impressió trigui un cert temps.
Es poden registrar mides de paper personalitzades a la pantalla d’opcions d’impressió visualitzada a "Per canviar les opcions predeterminades". Després d’iniciar sessió amb privilegis d'Administrator, registreu la mida de paper personalitzada a [Configuració de la pàgina] > [Mida de paper personalitzada] a la pantalla d’opcions d’impressió.
Hi ha casos en què les mides de paper personalitzades que es poden especificar amb el controlador no coincideixen amb les mides de paper que pot imprimir la impressora. Per obtenir informació sobre les mides de paper personalitzades que es poden imprimir, consulteu el manual que s'inclou amb la impressora.
Si la mida de paper carregada a l'origen de paper és diferent de la mida de paper predeterminada, pot aparèixer un missatge d'error al tauler de control del dispositiu indicant que no hi ha paper. Si això passa, consulteu la informació d'estat del dispositiu o seleccioneu un perfil de configuració adequat al dispositiu al controlador.
Si cancel·leu una tasca de la cua mentre imprimiu mitjançant una connexió USB, es possible que no pugueu imprimir mitjançant una xarxa. A fi de fer possible la impressió des d'una xarxa, cancel·leu la tasca d'impressió des del tauler de control del dispositiu.
Si l’idioma de visualització del controlador i el dispositiu not coincideixen, és possible que el nom de la tasca, el nom d’usuari, el nom de les dades emmagatzemades, etc. not es mostri correctament al dispositiu.
La impressió pot no dur-se a terme correctament si estan establertes les dues opcions següents.
Full [Opcions del dispositiu] > [Detalls] > full [Acabat] > [Classifica [Per dispositiu]] > [Desactivat]
[Acabat] > [Classifica]
Si hi ha una tasca d’impressió protegida emmagatzemada al dispositiu, és possible que altres tasques d’impressió no s’imprimeixin. Si seguiu sense poder imprimir les altres tasques després d’imprimir la tasca protegida, torneu a imprimir des de l’ordinador.
Si especifiqueu que s'imprimeixin dos o més còpies, poden donar-se els fenomens següents.
Si especifiqueu [Mètode de sortida] > [Impressió segura], s'imprimirà una còpia cada cop que introduïu el [PIN].
Si especifiqueu [Mètode de sortida] > [Emmagatzema], es desarà el nombre de còpies per imprimir i el treball d'impressió especificat al dispositiu, així com el nombre de còpies de cadascun.
En aquest cas, si configureu alguna de les opcions següents, la impressió es realitzarà correctament.
[Gestió de cues a l'amfitrió] > [Inhabilitat]
[Sortida de PS des de l'aplicació] > [Desactivat]
Si feu servir aquest producte al Japó, s'aplicaran les limitacions següents.
Si està configurat el [Calaix 2] com a origen de paper de l'alimentador de sobres al full [Opcions del dispositiu], no s’introduiran correctament les mides de sobre següents.
[Sobre Monarch]/[Sobre núm.10 (COM10)]/[Sobre DL]/[Sobre C5]/[Sobre B5]
Encara que se seleccioni [2/3 perforacions]/[2/4 perforacions]/[4 perforacions [suec]] al full [Opcions del dispositiu] > [Opcions d'acabat] > [Perfora], no es faran les perforacions de [3 perforacions] o [4 perforacions [suec]], ja que el dispositiu no les admet.
En seleccionar [Separador] a [Fulls d'inserció] i seleccionar [Calaix 2] a [Origen del paper] al quadre de diàleg [Opcions d'inserció de fulls] del full [Origen del paper], el paper de pestanyes no s’imprimirà correctament des d’un dispositiu que no admeti aquesta combinació d’opcions.
En funció de la impressora que utilitzeu, és possible que en els casos següents la impressió trigui més del normal.
Si especifiqueu l'orientació vertical quan imprimiu des d'una alimentació de paper A4 (horitzontal).
Si especifiqueu l'orientació horitzontal quan imprimiu des d'una alimentació de paper A4R (vertical).
Si especifiqueu l'orientació horitzontal per a paper A3.
En aquests casos, si establiu adequadament [Processament del controlador per al gir de dades] al full [Opcions del dispositiu] > [Detalls] > full [Origen del paper], és possible que pugueu millorar la velocitat d'impressió.
Establiu la [Funció [Plega + Retalla] d'[Opció de punt d'acabat]] de forma manual si teniu una unitat d'acabat que admeti la funció.
Establiu la [Desplaça en especificar el grapat] de forma manual si teniu una unitat d'acabat que admeti la funció.
Configureu la [Funció [Especifica el nombre de còpies que s'apilaran]] de forma manual si utilitzeu un apilador.
Si canvieu el nom del dispositiu, s’eliminaran algunes opcions de perfil registrades al controlador (perfils afegits de les propietats del document). Si voleu desar els perfils,abans de canviar el nom del dispositiu, deseu les opcions del perfil com a fitxer, i importeu el fitxer desat després de canviar el nom del dispositiu.
Per al controlador UFR II/LIPSLX
En funció del dispositiu que feu servir, el resultat de la impressió pot ser incorrecte si s'estableix paper de mida allargada com a mida de paper personalitzada i la orientació d'impressió està establerta com a horitzontal. En aquest cas, adquiriu la informació del dispositiu o establiu el full [Opcions del dispositiu] > [Detalls] > full [Configuració de la pàgina] > [Gira les dades en imprimir en paper llarg] > [Activat].
Per al controlador PCL6
En funció del dispositiu que feu servir, el resultat de la impressió pot ser incorrecte si s'estableix paper de mida allargada com a mida de paper personalitzada i la orientació d'impressió està establerta com a horitzontal. En aquest cas, adquiriu la informació del dispositiu o establiu el full [Opcions del dispositiu] > [Detalls] > full [Configuració de la pàgina] > [Gira les dades en imprimir en paper llarg] > [Activat].
Quan creeu un formulari superposat en un ordinador, no podeu especificar un altre ordinador de la xarxa com a ubicació per desar el nou fitxer de formulari.
Encara que habiliteu la funció de prioritat de velocitat a [Processament de compressió per a la transferència de dades], en funció de l'entorn que feu servir i les dades d'impressió, la impressió pot trigar encara més estona que quan s'ha habilitat la funció de prioritat d'imatges.
Alguns tipus de lletra TrueType no es poden imprimir correctament. Si és així, inhabiliteu l'opció [Utilitza fonts de la impressora] del quadre de diàleg [Configuració avançada] per assegurar-vos que tots els tipus de lletra es descarreguen amb el document, en lloc de fer servir només els tipus de lletra de la impressora. El quadre de diàleg [Configuració avançada] apareix si feu clic al botó [Configuració avançada] del full [Qualitat].
Amb algunes aplicacions, el text girat no s'imprimirà correctament si l'opció [Mode TrueType] està configurada com a [Descarrega com a TrueType] o [Descarrega com a imatge de bits] al quadre de diàleg [Configuració avançada]. El quadre de diàleg [Configuració avançada] apareixerà si feu clic al botó [Configuració avançada] del full [Qualitat].
Quan utilitzeu la funció de plegat, és possible que hi hagi casos en què el paper no es plegui o es plegui en una direcció distinta de la desitjada.
Per al controlador PS3
PostScript no és compatible amb ROP (Raster Operation). Per tant, la impressió no es pot realitzar correctament si s'especifica el processament ROP des de l’aplicació.
Si imprimiu des d'Illustrator CS, apareixerà un missatge en què s'indica que el fitxer PPD especificat no és correcte. De totes maneres, si feu clic a [D'acord] al quadre de missatge es continuarà amb la impressió.
Algunes aplicacions envien el comandament PostScript directament a la impressora quan es fa servir el controlador d'impressores PostScript. Per a aquestes aplicacions, és possible que les funcions següents no estiguin disponibles.
Des del full [Opcions bàsiques]/[Configuració de la pàgina]: [Disseny de pàgina], [Escala manual]
Des del full [Configuració de la pàgina]: [Filigrana]
Des del full [Opcions bàsiques]/[Acabat]: [Classifica], [Grapa i classifica] (Per a impressores sense un disc dur opcional instal·lat)
Des del full [Origen del paper]: [Selecció del paper]
Des del full [Qualitat]: [Imprimeix com a imatge negativa], [Imprimeix com a imatge reflectida]
*** Podeu utilitzar les funcions anteriors si l'opció [Sortida de PS des de l'aplicació] del full [Opcions del dispositiu] està configurada com a [Desactivat].
Precaucions i restriccions en utilitzar la funció del processador d'impressió
Per fer servir la funció del processador d'impressió, habiliteu [Realitza el processament amb el processador d'impressió] al full [Opcions del dispositiu] > [Detalls] > full [Altres opcions]. Tanmateix, normalment no cal fer servir la funció del processador d'impressió.
En habilitar la funció del processador d'impressió, apliqueu el procediment següent per comprovar que el nom del processador d'impressió està establert com a "CnXP0PP". Si no està establert com a "CnXP0PP", algunes funcions poden presentar restriccions.
1. Seleccioneu el dispositiu a configurar a la llista d’impressores de Windows → obriu la pantalla de propietats de la impressora.
Si ho visualitzeu des de [Configuració] al menú Inicia
(1) Visualitzeu [Bluetooth i dispositius] (o [Dispositius]).
(2) A [Impressores i escàners], obriu la pantalla d’administració del dispositiu a configurar.
Per obrir la pantalla d’administració, feu clic al dispositiu o bé feu clic a [Administra] per al dispositiu corresponent.
(3) Feu clic a [Propietats de la impressora] per al dispositiu a configurar.
Si ho visualitzeu des del [Tauler de control]
(1) Visualitzeu [Dispositius i impressores].
Si apareix la pantalla [Configuració], consulteu el procediment anterior per veure la pantalla a partir de [Configuració].
(2) A la llista d’impressores, feu clic amb el botó dret del ratolí sobre el dispositiu a configurar → seleccioneu [Propietats de la impressora] al menú que apareix.
2. A la pantalla de propietats de la impressora, obriu el full [Avançats] → feu clic a [Processador d'impressió].
3. Al quadre de diàleg visualitzat, comproveu el processador d'impressió seleccionat.
Si està habilitada la funció del processador d'impressió, s'apliquen les següents restriccions.
Si es fan servir les funcions següents, cal definir la informació oportuna abans d'imprimir.
[Impressió segura]/[Gestió d'ID de departament]/[Autenticació d'usuari]
No podeu fer servir la funció [Edita i previsualitza].
El nombre de pàgines mostrat a la pantalla del sistema operatiu per visualitzar els treballs i el nombre real de pàgines impreses poden ser diferents.
Si feu servir la impressió amb superposició, no podeu seleccionar un fitxer de formulari a l'ordinador amfitrió.
Si no es configura la informació necessària abans d’imprimir, és possible que la tasca d’impressió es cancel·li en executar la impressió.
En imprimir fullets amb punt d’acabat, la impressió no es farà correctament si se supera el nombre de pàgines que pot enquadernar en punt d'acabat el dispositiu. Consulteu prèviament el manual del dispositiu per definir un nombre de pàgines que es poden enquadernar en punt d'acabat.
Limitacions de determinats models d'impressora
Si feu servir el iR-ADV C2020/2030 sense el controlador del disc dur opcional o el iR-ADV C2020L/2030L, no podreu utilitzar les funcions següents:
[Impressió segura]
[Promou impressió]
Quan es desen dades d'impressió en les safates d'entrada d'algunes impressores de la sèrie iR, l'opció de l'estil d'impressió (impressió a una cara/impressió a doble cara), la de l'alimentació de paper i algunes opcions de configuració de pàgina i d'escala, etc. no es mostren correctament al tauler de control de la impressora. Però la impressió es realitza tal com s'ha establert.
En algunes impressores de la sèrie iR, si no es pot realitzar l'engrapat en la posició d'engrapat especificada, el document s'imprimirà sense grapar-se.
En algunes impressores de la sèrie iR, si especifiqueu la posició de grapat al tauler de control de la impressora per a les dades d'impressió horitzontal desades en una safata d'entrada, és possible que es grapi en una posició diferent de l'orientació vertical real del resultat d'impressió.
Quan deseu les dades d'impressió en una safata d'entrada a determinades impressores de la sèrie iR, és possible que el número de còpies establert no es visualitzi correctament al tauler de control de la impressora si seleccioneu [Desactivat] per a [Acabat]. Quan deseu les dades en una safata d'entrada, seleccioneu una opció diferent de [Desactivat] per a [Acabat].
Si utilitzeu imageRUNNER ADVANCE C2020/C2020F/C2030/C2030F, només podreu utilitzar [Gira] quan seleccioneu el full [Opcions del dispositiu] > [Detalls] > full [Acabat] > [Classifica [Per dispositiu]] > [Activat].
Si esteu utilitzant la imageRUNNER ADVANCE C2020/C2020F/C2030/C2030F, els papers grans de la mida de paper personalitzada i la funció d'impressió segura del dispositiu seran compatibles amb la versió 2.0 o superior de la funció.
Si feu servir el iR-ADV C2020/2030, C2020i/2030i, C2020L/2030L, o el C2025, s'apliquen les restriccions següents si establiu [Resolució] a [1200 ppp] al quadre de diàleg [Configuració avançada] del full [Qualitat]:
Només podeu configurar la [Posició de grapat] al costat més llarg d'un full A4.
No podeu utilitzar les opcions [Gira] ni [Imprimeix amb diferents mides i orientacions de paper] en el full [Acabat].
Depenent de la versió de la funció de la impressora que feu servir, és possible que no pugueu utilitzar l'opció [Numeració de conjunts de còpies] en el quadre de diàleg [Configuració avançada] del full [Acabat].
Si utilitzeu imageRUNNER ADVANCE C350F, no podreu utilitzar [Funció [Gira]].
Si utilitzeu imageRUNNER ADVANCE C351, establiu l'opció [Cubeta/calaix opcional] del quadre de diàleg [Origen del paper] del full [Opcions del dispositiu] en [Calaix x 3].
Si feu servir el imageRUNNER ADVANCE C7065/C7055 al Japó, no estarà disponible la funció que us permet seleccionar [En espera] a [Mètode de sortida] en imprimir.
Si esteu utilitzant la imageRUNNER ADVANCE 8085/8095/8105 amb l'Acabadora amb grapes F1 o amb l'Acabadora de quaderns F1 adjuntes, no podreu imprimir postals ni mides de paper personalitzades (amb una altura de 148,0 a 181,9 mm).
Configureu [Elements d'opció habilitats per a opcions de retall amb paper 13x19] de forma manual si utilitzeu imagePRESS C6010/C6011 o imagePRESS C7010VP/C7011VP.
En algunes impressores de la sèrie imagePRESS, si heu especificat l'enquadernació Eco (sense grapes) per a una posició no especificable, el document s'imprimirà sense enquadernació Eco (sense grapes).
Si [Perfil de config.] està configurat com a [Configuració bàsica] o [Configuració bàsica (compatible)], pot succeir el següent en imprimir amb una impressora Canon LBP.
Es poden imprimir tasques d'impressió sense autenticació per [PIN] encara que configureu la [Impressió segura].
El nom de la tasca d'impressió i el nom d'usuari poden mostrar-se com a "--" al tauler de control del dispositiu.

Tots els noms de marca i noms de producte que apareixen en aquest document són marques registrades o marques comercials dels seus propietaris respectius.
All other trademarks are the property of their respective owners.
Llicència MIT (MIT)
Copyright (c) 2007 James Newton-King
Per aquest mitjà s'atorga permís, lliure de càrrec, a qualsevol persona que obtengui una còpia d'aquest software i els fitxers de documentació associats (el "Software"), a fer servir el Software sense cap restricció, inclosos, a tall d'exemple, els drets d'ús, còpia, modificació, fusió, publicació, distribució, subllicència i/o venda de còpies del Software, així com a permetre a les persones a qui es forneixi el Software a fer el mateix, d'acord amb les condicions següents:
L'avís de copyright anterior i aquest avís de permís s'inclouran en totes les còpies o parts substancials del Software.
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.

Copyright Canon Inc. 2016